text:
1. Ga Hpaw
Jinghpaw Wunpawng sha ni a labau hta amyusha ni a nga pra madang langai kaw nna grau ai madang de rap di sa wa ai hkrun lam hta hpa-awn ni a lai ladat amyu myu hte woi awn ai lam gaw ahkyak madung mu lu ai. Ginru ginsa labau hta Shawa Hpung Gummawn gaw hpyen masa, Mana Wa Ning-awn gaw uphkang masa, Hkinlum Nang Majan gaw hpaji masa, Nga Shaga gaw ginru ginsa woi awn wa sai. Dai hpang, majoi ga tam woi, galaw lu shalaw sha hte shachye shachyang woi, lamu ga maden woi ai, jinat jaw woi, jinat kabai woi, hkristan sasana shang woi, hpyen la galaw woi, dai hpang gaw mungdaw masat woi awn wa sai. Dai hpang gaw, masat la sai mungdaw hpe uphkang na ladat hpe mung masa, hpyen masa hte Myen amyu ni hte hking nna shakut wa sai.
Dan dawng ai gaw, Jinghpaw shawa hpe madung tawn ai “Jinghpaw Wunpawng Amyusha Rapdaw- Kachin National Congress (KNC)” hte maga mi na “Pawngyawng Kunghpan Hpung, Pawngyawng Ramrawt Hpung” ni gaw tinang amyu, tinang makam n re ai, Myen daru magam nga ai ni hte n daw n run rai nhtawm J.W. sha ni hpe woi awn wa sai. Dai hpang gaw J.W. sha ni hpe hpyen mung masa lai hpe KIO hku nna woi awn tsap ya sai. Daini gaw Myen-hpyen mung shawa asuya aten, anhte J.W. sha ni gaw 2008 ning a gaw da ai tara hte maren tara shang jeyang katut nga ai. Dai gaw, KIO/KIA shamyit masing kaw nna, J.W. sha ni yawng hpe masing jahkrat nga ai hpe dai dinghku majan gaw sakse re. Ningre ladaw, J.W. shawa hpe shalawt woi na lam gaw ahkyak madung rai nga ai. Dai hta, “kaning re masa hte kadai woi shalawt na lam” hpe “tengman ai lam hte woi shalawt na lam” gaw, tengman ai lai hte sawk dan ai.
2. Ningbaw Ningla Kaja Lai
Anhte hta ningbaw ningla gaw grai law nga ai. J.W. sha ni gaw ningbaw ningla “Kaba, Amu madu kaba, Ningbaw kaba, Sara kaba, Sara num kaba, Du kaba, Duwa…” ngu ningdat shagrau nga ga ai. Tim “kaja ai” ningbaw gaw grai taw nga ai. Ningbaw ningla gaw wuhpawng hta “ra kadawn lam” re, hkrang jahpring san ai n rai nga ai. Ningbaw ningla lit shatsam hkrum ai ni mung ahkaw ahkang kawat nna shawa hpe kaboi sha na aya n re. Ningbaw kaja gaw dai wuhpawng a masat jahkrat da ai laisa hpe woi shachyen shaja shatup na, dai masing ni hpe ladat, jasat, atsam dat let woi shakut na matu rai nga ai. Shawng ringchying sai Greek amyu ni gaw ningbaw ngu ai lachyum hpe “shawng kaw nna woi awn ai wa” nga ai. Dai hta, lamu ga mungdan, amyu masha shawa hte magam amu hpe uphkang ai jasat lawm nga ai.
Maga mi gaw “madu tai, shangut shakre, jahkum shatsup, lit la ai jasat” rai nga ai. Mayam amyu ni a matu gaw “hkye la ai hpyen du” ngu chye na ma ai. Ndai lam mahkra hta “ningbaw ningla wa a shakut shaja, sakjaw, apnawng galaw ai amu” hpe mu lu ai. Dai gaw shi a ara, kam ai hku galaw dumbrat mat wa ai n rai. Dai wuhpawng a “ninggawn masing” hpe chye na ai, tsawra hkap la nhtawm dai masing hte n yit n hprai shakut shatup ai laisa rai nga ai. Daini na dinghku majan ladaw anhte amyu hta ning-awn kaja ra grai ra kadawn nga mali ai. Dai ning-awn ni hpe “tengman laisa” hte shen gin hka la na rai nga ai..
3. Tengman Lam Hpe Shen Gin Hka La Chye Ai Ningbaw Kaja Lai
Tengman Ai Lam: Makam Woi Awn Jasat
Anhte ni tengman lam hpa rai nga ai hpe daini du hkra hkrak masat gin hka la na n-gun n rawng nga ga ai. Dai nhpa gaw tengman ai lam re hpe akri akrai puran la n lu ai majaw rai nga ai. Amyu langai a lawt lam hkrun lam hta dai wuhpawng a tengman ai lam hpa rai nga ai hpe hkyak chye na nna, dai hpe lashum let dakring shakut shadik shatup ra nga mali ai. Hpan Wa Karai Kasang hpe kam nna amyu kaba tai sai ni hkan sa hkam la ai dai tengman ai laisa hta--- Langai, Karai Kasang a myit ginshan hte galaw ai amu ni hta tengman dinghpring nga ai lam, shamyet shanat na atsam nga ai lam, myit dinghpring ai lam rai nga ai. Lahkawng, pseudos (hpyi hpun), n jet ai, jahpai ai lam hte wa shakap shai ai tengman ai lam rai nga ai, ga shadawn dai tengman ai lam hpe myit shaku la ai, tsun ai galaw ai rai nga ai. Masum, prophasis (mu mada ai lam ni) hte ninghtan shai ai “kaja wa teng rai nga ai lam” rai nga ai. Anhte a ga hta “ntsa e mahkaw hprwi, npu e hka lwi” hpe myit la ga. Ningbaw ngu ai gaw Hpan Karai a myit jasat hte tinang a shawa hpe woi awn nna hpyi hpun ai lai, masha, amu ni hpe saw lasawn di tawn kau ai lam rai nga ai. Dai majaw ningbaw ni a amu gaw lahta na tengman ai lam hpe “shangang shakang shateng ai hte shadan shadawng ai amu” nan rai nga ai. Ndai gaw ningbaw ningla kaja gaw Hpan Karai hpe kam ai myit hpaji hte matut nga ai tengman lai rai nga ai.
Tengman Lam: Hpaji Lai Jasat
Ningbaw kaja gaw tengman ngu ai lam, hpaji lai hte mung matut mahkai jasat ra ai. Hpa rai nga yang, hpaji gaw masha hpe “zai ai kawn shapu ya ai lam hte shalawt ya ai lam” rai nga ai. Masha gaw hpaji hte “tengman ai machye machyang” hpe mahkyu la ra ai. Dai gaw “tengman ai daru magam” hkam la shangun nga ai. Kaja wa jet ai hpaji jasat gaw dip up ai ni a lata na mung hkum pat kau ya lu nga ai. Hpaji lai jasat gaw wuhpawng langai a tengman ai shinggyim ahkaw ahkang, sari sadang, tengman ai manu hte masha wutsang shagu ntsa na shani shagu na amu hta hproi ra na lam re. Chyum masa hta gaw machye machyang mahkra gaw tengman lam a kata na hkrai rai nga ai. Hpaji lai hte woi awn ai jasat gaw uhpawng a ninggun rai nga ai. Hpa-awn ni hta shen jasat hpaji madung ra ai.
Mungkan hta tengman ai lam gaw matut mahkai nga ai jasat mung rai nga ai. Dai hpe myit mang munu Descartes wa, “jaw ai lashum lam hte tengman ai machye machyang yawng mayawng gaw Karai Kasang a machye machyang hta chyu sha mahta nga ai” nga ai. Dai hpe Agustine wa mung, “Karai Kasang gaw myi jahpaw ya ai pawa, tengman lam hpe hkam la chye ai myit atsam a shara rai nga ai hpe yin la sai. Dai majaw Karai Kasang hpe mu tam ai lam chyu sha tengman lam hpe ra kasit ai lam hta myit shadik lam lu ai,” nga ai.
Dai rai, “chyahtum chyalai tengman lam hte ginrun tengman lam” ngu ai lahkawng nga ai. Hpan Wa Ningsang Chyewa Ningchyang gaw chyalai tengman lam rai nga ai. Shi a hpaji jasa gaw asak jahkrung ya ai, asak hkye la ai tengman amu rai nga nna, aten masa yawng mayawng hta mung chyalai tengman nga ai. Masa ginrun tengman lam gaw masha langai ai aten-shara-mabyin masa hta lachyum lakap nna rai nga ai. Rai yang, shut ai lam gaw dai tengman lam lahkawng yan hpe ninghkap ai lam re. Tim, ginrun tengman lam gaw dai chyalai tengman lam hpe ninghtan shai ai lam n nga ai; shi gaw chyalai tengman lam hte pri nen lam nga nna shada mahkri shawn hkat nga ai. Dai marai langai ningsin hta ram ai made wan shatu ya ai wan shadaw zawn rai nna, ningsin kata tut tu nga na matu makawp maga ai lam rai nga ai. Tim, jan pru wa ai hte gaw shi htoi leng ai lam gaw shingna de rai wa ai majaw jan a npu wan shatu ai gaw shut ai lam rai nga ai. Lahkawng yan shaleng ya ai gaw teng nga ai raitim, shan a shaleng atsam gaw shai hkat nga ai. Dai zawn, ningbaw ningla ni a woi awn ai jasat hta dai tengman ai hpaji lai hte shen la ra ai.
Tengman Lam Lahkawng a Majan Na Tsinyam Mungkan
Manghkang gaw ginra masa tengman lam gaw chyalai tengman lam hku galaw kau ai kaw nna, dai tengman lam gaw masha hpe shalawt na malai n htum nni tsin-yam shabyin ya nga ai. Tinang chyu sha jaw dik, teng dik re nga nhtawm dai Chyalai tengman lam hpe mu mada na myit pat hkrum ai ga re. Daini, n-gun kaba ai (Myen) amyu ni shanhte a nawku htung, rusai, makam, aga, htung gaw jaw dik re ngu hkam la ai n’hkan, kaga amyu ni hpe majan baw, sat nat, jahten shaza ai jasat, n ju n dawng ai, zingri zingrat ai lam ni hpe moi na prat kaw nna daini du hkra galaw nga ai. Dai jasat a npu e masha malawng, ninggun n ja ai ni hkrum sha nga ai. Dai gaw, tengman lam majing ngu ai shara hta “masha, amyu, nawku htung mahta tengman lam,” madaw shara galai tsap nna dai hpe masing hte galaw ai majaw, maga mi de na dai ni hte n bung ai masha ni gaw jamjau hkrum sha nga ai re. Daini na dinghku majan hta mung Myen amyu ni gaw jaw dik tengman lam re ngu ai lai hte shanhte hte n bung ai Jinghpaw, Kayin, Kayah, Sam… ni hpe majan baw sat shamyit nga ai lai rai nga ai. Dai hpe yu yang “kaja wa chyahtum chyalai tengman lam” gaw dip kamyet kau hkrum nga ai aten re. Dai hte maren, dai shanhte a tengman lam ngu ai 2008 Myen amyu kaba lai kaw mahta ai Myen Mung a Ningpawt Ninghpang Gaw Da Ai Tara Kanu hpe n hkap la ai rudi masha yawng hpe gasat shamyit ai masing rai nga ai. Ningbaw kaja gaw “dip da hkrum ai tengman lam hte tinggyeng tengman masing kata tsin-yam hkrum ni a matu gasat woi ra ai.”
4. Daini J.W Sha Ni Hpe Shalawt Na Ningbaw Ningla: Tengman Lam
Anhte daini “masa” hpe ningbaw ningla majing masat ra sai ten re. Tengman ai lam gaw shinggyim masha a shanglawt lam majing rai nga ai lam ntsa hkristan wuhpawng hkridun de sai. Yesu gaw dai “mungkan masha a prat pra lai ningnan” hpe gaw de hpang da sai. Dai jasat gaw hpyen, sut masa, mung masa ninggun kaba nna ja dik ai Roma hkawseng lai hpe ading tawk adawt ai lam kaba tai wa sai. Hparai nga yang, Roma ni gaw gap ai mungkan gaw “hkikhkam ai, ninggun ja ai, sut su ai lahta wutsang ni a ning-awn htung” nan rai nga ai. Hkawseng ting hpe gaw Roma-Caesar wa, npu na mungdan shagu hpe shi mung masa la ni hte a hpyendu ni, mungdaw hte mung-gaiwang ni hpe gaw Roma-sadi dung jauman masha ni hpe daru magam shalan na woi shagun sai.
Shawa ni hta gaw, Roma masha, hpaga hpung ni, mungchying lu ai ni lai hte woi de ai. Dai hpang masha zazai ni, tsasam mayam ni, mari la ai mayam ni, hpyenla ni, sun hkau na mayam ni hpe Roma ni a lusha, sutgan, hpyen masa hte mung masa shim lam a matu adip arip jai lang wa sai. Dai rai Roma ni a hkikhkam ai du magam ni hkrang gaw shanhte a mungkan hpe madu, uphkang lam shagrin la ai lai rai nga ai. Ndai zawn re “du magam ni woi awn ai mungkan a lai” hpe “tengman ai lam” madaw woi awn ai mungkan rai na hpe Yesu gaw galai nna gaw shagrin wa sai. Daini “tengman lam woi” ai kata hkan ai ni lawt lu na re.
1. Kau Chyen Tengman: Masha Sat Ai Masu Hkalem Ai Lam
Kau chyen tengman ai ginrun tengman lam ni hpe chyahtum chyalai masat la nna hkrang shapraw wa ai shaloi dai gaw kaga ni hpe dip rip sha lam, kaboi sha lam, kaup sha lam laisa lam ni hpe shabyin ya shangun ai. Ndai lai masa gaw kaja wa tengman lam hpe jahten shabyak kau ai amyu, nawku hpung garan gin hka lam hpe shabyin ya ai re. Dai ni Myen mung a mung masa gaw anhte Jinghpaw ni hpe amyu, asai, makam masham lai hte garan gin hka ai lam re hpe asan sha mu lu ai. Dai gaw shanhte ni nan galaw ai re. Shanhte hte n bung ai ni hpe shamyit shatsai ai masing rai nga ai. Dai lai masa gaw jahtum kaga ni hpe sat shamyit ai majan hpe shabyin ya shangun nga ai. Lachyum gaw “kaja wa Myen mung a mung masa tengman ai lam” hpe dip kamyet da ai lai rai nna dai gaw masha asak hpe sat ai lam de shadu ya nga sai.
Bai, kaja wa tengman lam hpe ningdang nna tinggyeng tengman lam hpe lapai shanang jasat ai lam gaw manghkang lam kaba hte shahten shaza lam ni hpe madaw shabyin ya nga ai. Dai amu gaw tinang hpe n bung ai makam lam ni hpe ninghkap gasat ai lam hpe mung byin shangun nhtawm, “manang jasat hte shada-jawm gunhpai ai lai” hpe mung n kaw n law di ai amu rai ga ai. Dai rai achyen achya tengman lam gaw asak hkrung lam hpe sharawt ya lam, shada pri nen lam, simsa ngwi pyaw lam, htingram lam, kahkyin gumdin lam, gam jaw gam-ya lam, kanawn mazum lam, dawjau lam, bawng ring lam nga nna gaw tsun ndau, tatut galaw na rai nga ai. Raitim, dai amu ni gaw daw hka lam, n ju n dawng lam shajat ai lam, asak law law hpe jasum kau ai manghkang ni hpe she gyin da ya nga sai.
2. Ningpawt Ninghpang Gaw Masat Da Ai Tara: Tengman Lam Jahting Dum
Daini ringchying ai mungdan shagu gaw dai mungchying masha shagu hkan sa na “ningpawt ninghpang tara” lu ai hkrai re. Asan sha tsun ga, Chyum Laika Buk gaw hkristan ni yawng hkan nang hkan sa na ningpawt ninghpang tara madung rai nga ai, zawn re. Daini anhte J.W. shani a hkan sa na ningpawt ninghpang Gaw Da Ai Tara daini kanang ta? Anhte J.W. shawa ni yawng a sharawng awng nna ra kadawn ai aga, tengman lam hpe jawm jahting da ai amu re. Dai hpe gaw anhte byin mayu ai hpe chyu sha masat da ai baw n re, anhte hta kaja wa kadawn nga ai tengman lam hte chyalai tengman lamyan mahkri jashawn nhtawm, shawa lai, shinggyim ahkaw ahkang lai, maren mara lai, rap ra ai lai, madu up hkang-amyu masha lai ni hpe jawm masat da ai tengman lam rai ra ai.
Sung sung myit sawn shaku yu yang, anhte hkan sa na ningpawt ninghpang gaw da ai tara gaw langai, dai chyalai tengman lam a sharawng awng ai lam, dai gaw tut e dinggrin rai ra ai. Lahkawng, aten hte ginra masa hta hkan nna dai gaw shawa a matut hkai ga rai nga ra ai. Ra kadawn ai hta hkan nna dai hpe jahtuk la, galai galaw la na matu rai nga ai. Masum gaw, dai ningpawt ninghpang Gaw Da Ai Tara a yaw shada lam ni hpe “kaja wa atawng apa shabyin na lam” rai nga ai. Ndai gaw ringchying ai shawa ra kadawn ai masa rai nga ai. Dai lai masa gaw shinggyim masha a prat hpe kyem da ya ai lam, shingggyim prat hpe sharawt ya ai tengman lai rai nga ai.
Shinggyim masha a prat hpe shatsawm na hte shinggyim manu shingkang hpe shagrau shatsaw ya na matu rai nga ai. N tengman ai ningpawt ninghpang tara gaw dai shinggyim prat hte manu hpe jahten sharun, shaza ai lam, shagrit, n sawn n sang di ai lam madaw rai nga ai. Daini na dinghku majan gaw Myen hpyen asuya woi ka ai 2008 ning a mungdan a ningpawt ninghpang gaw da ai tara a rudi masha ni ntsa na mahtai, majan rai nga ai. Matut nna mung dai Myen amyu ni “teng sai ngu” ai tara gaw anhte J.W. sha ni yawng a prat, asak, manu hpe makawp maga, shatawt shatsaw, shagrau ya lu na rai kun? Kaja wa jaw ai Gaw Da Ai Tara gaw masha prat hpe “lahku ai tengman ai lam hpe chye shangun ai lam” re. Anhte J.W. sha ni yawng tinang amyu yawng hkan sa na tara kanu nga ra nhtawm, dai a masat gran da sai laisa hte woi awn nga pra maka hpe dum ra nga ai.
3. Tengman Lam Dagraw Hkum Tai Jasat
Kaja wa tengman ai lam gaw “shinggyim prat hpe hkye la ai lam” nan she rai nga ai. Rai yang, anhte J.W. shani a ningbaw ningla tai nga ai ni gaw ndai lam hpe hkrak chye na hkam la ra nga ai. Dai hta n-ga, “tengman ai lam hpe dagraw da ai hkum” ni tai nga ra ai. Lachyum gaw “amyu masha ni yawng hpe hkye shaw la ai amu” hpe galaw ra nga mali ai. Dai amu galaw ai hta langai, “chyalai tengman lam, lahkawng, ginrun tengman lamyan hpe nan dagraw hpun da ai hkum ni” rai nga ra ai. Dai jasat gaw dip da hkrum ai amyu hpe “shalawt na machye machyang yawng mayawng a rudi” rai nga ai. Dai, prat hpe chye ai ngu ai gaw, galaw shanglawm ai hte shada htep rai kanawn ai lachyum rai nga ai. Dai rai, tengman ai lam hta tinang nan shanglawm, dai hta langai sha kanawn amu galaw ai gaw “masha a lawt lam” mahkrun rai nga ai. Hparai nga yang, dai tengman ai lam gaw “du ladi, n dum n dam ningsin lam hpe yen jahkoi kau ya ai hte rau, shinggyim masha ni hpe woi shalawt nga ai.” Dai rai, tinggyeng myit machyu ai ni, hkrit ai ni, langai ngai a myiman tam ni kadai mung “tengman ai lam ngu ai de n du lu ai.” Dai ni gaw kaja wa mungchying shawa ni a hkam sha ai lam hpe n hkam sha lawm lu ai.
Ga Hpungdim
Daini anhte a dinghku majan aten anhte ni anhte hpe woi shalawt na “tengman lam” hpe gin hka la chye ra ai. Labau hta anhte amyu ni gaw reng ai masha langai ngai woi awn na, alawng pru na, hkye wa meshia galoi pru pru nga, ala rai kaman be be kaw ban hte ban shalai kau wa sai. Daini chyawm gaw “anhte J.W. ni yawng anhte hpe woi shalawt na “prat pra na tengman ai masa” a woi awn ai kaw madaw yawng lahkrip ra ra dai tengman hkum dagraw let padang dip sa wa na aten madaw rai sai. Shaloi, anhte hpe gasat ai kata hpyen; dawhka ai lam, myit n hkrum ai lam, shada sat hkat ai lam, n chye na ai lam, mara shagun hkat ai hpyen mahkra hte shinggan na hpyen yawng hpe mung padang dip lu na rai nga ai. Lahkawng, kadai gaw amyu hpe dip da, sat shamyit ai majan kaw nna woi shalawt ai ningbaw ningla rai nga ai hpe hkrak masat la na ladaw mung rai nga ai. Tengman ai masa hte maren amyu ting hpe dip rip, shagrit, shaprat, shamyit ai prat kaw nna ngang ngang kang kang hkye la ai amu galaw ai ni kadai ni raitimung amyusha hpe shalawt ai ningbaw ningla ni re. Maga mi gaw, Karai Kasang a tengman lam hte amyu masha nga pra tengman lamyan hpe mahkri jashawn nhtawm tengman ai masa hta amu galaw ai ni yawng gaw dai ni anhte amyu hpe shalawt nga ai ningbaw ningla ni rai nga ai. Masum, J.W. shawa ni yang mung dai tengman ai masa hpe dagraw ai hkum tai let, shawa yawng mung “asak hkye ai hkum” tai nga na matu shara masat la ra ai. Daini du hkra tinang gaw gara baw hte matut nga ai kun, shara hpe lata masat la ra ai. Mali, dai ni anhte amyu kata ningbaw ningla ni law law nga nga ai; dai ni amyu hpe hkye shalawt nga ai kun? Snr amyu ting hpe mayam prat langai de bai woi shachyaw ya nga ai kun sha mu ra ai.
Mahta Ai Laika:-
Laika buk;-
1. Carpenter, Eugene E. and Comfort, Philip W. Holman Treasury of Key Bible Words: 200 Greek and 200 Hebrew Words Defined and Explained, Nashville, TN: Holman Reference, 2000.
2. Gnana Robinson, Dr. The Truth Shall Make You Free, Bombay, Bombay Urban Industrial League for Development, 1994.
3. Uma Awng, Hkasha. Jinghpaw Wunpawng Sha Ni A Ningpawt Labau: Ginru Ginsa Hkrun Lam the Amyu Lakung Ni Karan Wa Ai Lam, Yangon: Moon Offset, 2011.
4. 2008 ning Myen Mungdan A Ningpawt Ninghpang Gaw Da Ai Tara Kanu Nhprang Laika buk.
Lakchyoi buk:-
1. “Aletheia, alethens” in Walter Bauer: A Greek–English Lexicon o the New Testament and Other Early Christian Literature edited by William F. Arndt and F. Wilbur Gingrich, Chicago and London: The University of Chicago, 1979. 35-36.
Zuphpawng Sumtang Laika;-
1. Masa Nhtang Myit Yu Ai Lam, Shawa Hkrum Zup Hpawng, Myikyina Mare, YMCA, November 3, 2011.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


c: text/html

text:
时间:2017-01-09 18:07:39 来源:德宏团结报
Shata 12 nhtoi 20 ya jahpot, mungdo hko tsun hpung masha, mungdo pati rapdo sanseng chyoi pra sharin shapan gon lajang dap ningbo Lu Sho Tung go Lengho ginwang Hpyinshan ginwang do Shanghotung mare salang rapdo Hkyimujai gahtong ko sa du nna, mung shawa masha ni chye madat ai aga hte pati a ningdo 18 nambat 6 lang hkumra zuphpong lachyum mungga hko tsun dan u ai.
Hkyimujai gahtong go shagong bumga Wa amyu gahtong rai nna, htinggo 41, masha marai 114 du nga ai. Hko tsun ai hta, Lu Sho Tung go zuphpong hpo wa ai lam, ganing rai nna pati masha machying langai tai wa na ngu ai lam, mungdan ko nna mop lu mop sha mu hpe ning hkap hkrat wa ai lam ni hte, ningdo 18 nambat 6 lang hkum ra zuphpong lachyum mungga hpe asan sha hko tsun dan sai. Dai hte rau, Lu Sho Tung go, anhte pati masha ganbu ni ganing rai nna pati masha majing byin tai wa na ngu ai hpe atsom myit maram, sharin la hkrat wa ra ai nga nna mung lajin dat sai. Hkyi mujai gahtong pati masha hte shawa masha ni go hko tsun ai hpe atsom madat mara la sai hte maren, hko tsun ngut ai hpang myit lu lam ni mung no jom tsun dan hkat masai.

robotstxt: allowed

filter: keep


text:
Karai Kasang a chye ju majaw Hkrismat shata mahkup sai wan ni ka-up nga ai Myitkyina buga de kalang bai du shang lu ai ten hta Mali zup madim a majaw htawt sit hkrum ai mare…Awng Myin Ta de mung sa du la lu ai lam re.
Myitkyina kawn ndai Awng Myin Ta mare gaw, deng (18) tsan ai shara re. Dai shara de mawdaw jawn let sa du shang wa saga ai.
Awng Myin Ta mare du wa magang lang da ai phone line ni mung shi hkrai shi mat mat magang wa sai. Hkrun lam chyawm gaw lam dingdung byi lat ga lam re. Mare de shang wa ai hte maren mung, mare baw kaw nna Myen hpyen dap ni kawn shimlam la tek jum tawn ai hpe mu lu ai re.
Htawt sit hkrum ai mare Awng Myin Ta hpe kalang ta yu dat ai shaloi tsit tsawm ai bum marawn ni hte shing grup tawn ai hpe mu mada lu ai. Shawng nnan hkaptau la ai mung bungshi katsi ni rai nga ai. Mare kata de shang wa magang sai re. Nta wang 80’x60’pe hte 60’x40’ pe re ai shadaw kaji hte hpri tsut kalup hpun pyen nta kasha ni hpe a maren sha gap gahkrem da ai hpe mu lu ai re. Ndai mare ting hpe e kaga shara hte n bung ai sha ga hkyeng hkrai hkrai, bai nna ndai dum nta ni hkan mung tsit lali ai hkai bawng hkaiban, rem lu rem sha ai hpe laga mi laklai nna n mu lu ai.
Grau nna laklai ai gaw ndai ten gaw Hkrismat shata mung re… rai timung Hkrismat hte seng nna mawn sumli ai lam zawn re ni, shamu shamawt ai lam laga hpe gaw atsawm hkrak n mu lu ai. Mare kata wutdek nta kaba langai lahkawng hpe gaw mu lu ai re. Gat seng ni mung langai lahkawng hpaw tawn ai hpe mung mu lu ai. Raitim masha chyawm gaw wu wu di di n nga ai hpe e mu mada lu ai.
Jahpawt maga hkying (9:00) ram kaw na du wa ai ten hta e mare kata kaw nga ai buga masha ni hpe kaga gaw n mu mada lu ai re. Mare gaw katsi nga ai hpe hkam sha lu ai. Nbung ahpawt la ai hte ga hkyeng ga ntsa tu ayai nga ai tsing-tu ni hta numri ni htoi kabrim ai hpe sha mada yu nna nga nga yang mare makau na lam ntsa e asak (20, 30) ning lapran na hpawmi ni marai (4, 5) hting-ga hte tin tin rai hkawm pru wa ai hpe mu lu ai. Nlung htaw ai mawdaw ni mung pru pru shang shang rai taw ai lapran e lam hkawm nna Nhkai Bum lagaw de sa wa ai hpe mu yang hkan shachyut la nna ga san nkau hpe lu san la ngai re.
San: Gara de sa hkyen ai rai! Ya ndai shara kaw gara hku nga ai… yak hkak ai lam ni nga ai i ngai loi mi chye mayu nna le?
Htai: Yak ai lam nga yang gaw grai yak ai law anhte Awng Myin Ta ga gaw. Tam sha shara mung n nga ai le. Aw Tang Hpre de re yang hkau-na ni galaw sha yi ni hkyen sha mai ai. Ya nang kaw gaw yi hkyen sha nga yang mung shara yawng company ni hkrai la kau ai le i. Dai nga yang shara mung n nga ai yi galaw sha mung grai yak ai. Ya aw de gaw hkau-na galaw nna mamdum hkan hpring hpring bang da lu ai nga yang aw de gaw nga pyaw na ai le. Ya nang kaw gaw matsan ai hta matsan jat ai zawn nga ai. Shani shagu nchyang hkrai chyang sha nna nga ai law. Dai pa kalang lang gaw nchyang chyang sha shara pyi n nga ai grai yak ai. Yak ai hte seng nna kaning ngu tsun dan ai baw re pyi n chye ai.
San: Kaning re ai nchyang bungli ni rai?
Htai: Ne za sa ai. Yi hkyen ai ni hkan mam mu ai ni hkan chyang hkawm ai le. Bai nna raba sun hkan nam hkyen ni sa. Amyu myu re law. Aw nlung hta nga yang nlung hta sa. Ne za hka gade gaw n lu ai le i (4,000 kyat) shat gun sha, dai ram hte le. Dai hku sha n galaw yang galaw sha na hpa mung n nga ai. Nang hkan shanhte hku na company sharawt da ya ai lam mung n nga hpa mung n nga. Nkau mi gaw sumtsan hkawm nna tam sha ai le i. Anhte ma kanu ni arang n lu ai ni gaw ndai hku sha gayin sha ai ga rai nga ai. Moi mare kaw naw nga ten gaw anhte hkau-na galaw sha ai. Mare kaw gaw sha na mam law law lu ai majaw ne za sha gaw n sa ai. Tam ai gumhpraw tinang naw lu lang ai le.
San:Ya gara sa na. Ndai kaw htawt wa ai ya kade ning wa rai sai kun?
Htai: (3) ning hpring wa sai. Ya i yi hkyen sa na. Masha ni na sun tsan ne za. Dai gaw company rai nga ai. Anhte hpe maning ndai hku hku na asuya ni garan ya ai le i. Yi ma hkyen ai dai hpang anhte hpe asuya garan ya ai shara wa company shara re nga, anhte na sun jahtam tit-mwi hpun hkai bawng masum tsa hkai da ai. Ye ma-ne hpun ni mung hkai da ai. Yawng lauban Zelum Wa hkrai zing la kau ya ai. Hkyen manu (25,000 kyat) gaw jaw ai. She adawt si na zawn nga ai. Nta kaw mung lungga hkrai re nga yang hpa mung n mai hkai sha ai.
San: CPI kaw na garum ntum naw lu ai kun?
Htai: CPI (China Power Investment) kaw na shat gaw jaw sha ma ai. Rai timung anhte gaw nta masha law ai majaw n law sha ai. Shanhte gaw shata mi hta marai (1) hpe bye (7). Anhte nta masha ni gaw marai (6) na sha lu ai. Nta masha gaw marai (10) jan re nga yang gaw gara hku nga tim n law sha taw ai.
San: Ya ndai kaw katsi katsang rai taw ai yawng yi sa ai i? Ya ndai kaw gaw mi ahning tsun ai hte maren sha re i?
Htai: Dai hku zim taw ai gaw nkau mi yi sa ai gaw sa nkau mi Tang Hpre de wa sha ni ni gaw wa rai aw sum tsan de hkawm jin ai ni gaw hkawm jin ai hku tam sha hkawm mat ai ga rai nga ai. Masha nau n nga nna shana jahtam shingran she katsi ai hkrit nan she nga ai.
San: Ya ahning gaw hpa baw kasha rai. Dinghku hte i?
Htai: Ngai gaw Nlam kasha re. Maru Tangbau kasha re. Shaga mying gaw Hkawn Tsin nga ai re. Ya ngai hku na gaw ngai hkam sha ai lam hte anhte nta masha ni hkam sha taw ai lam hpe tsun dan mayu ai hku re. Ya galaw lu galaw sha ai lam hta ndai kaw maning gaw Eka (2) hpra hpra garan ya ai raitim ya she nye num sha ma shata (10) de shang ai. Maning n hkyen yang n lu la ai nga ngai mung ma kabai da bai n mai re ai majaw dai Eka (2) mung n la sai. Dai ning daw de gaw ma mung kabai da mai sai re nga yang nta kaw kawoi dwi hte tawn da nna ne za sa ai le i. Lani mi (4,000 kyat) kalang lang (5,000) lu ai shara nga ai. Raitim dai kaw na anhte shatmai mari sha ai. N-gu chyawm ya CPI ni jaw ai dai sha taw ai. Shawng na lang gaw mu ai. Ya na lang gaw hpre hpre n-gu ngu ai baw hpan kun n chye grai ja ai. Shani rai yang shat hta sha n mai ai jahpawt lum ai shaloi gaw dai sha, shani na nga yang mai byin ai hku mari sha ti shat shakya hte gayau shadu sha di ai rai nga ai. Mani (Dec. 27, 2013) ngai Tang Hpre de kalang wa ai shaloi shawng na salang ni gaw hka sha n lim yang mai nga ai nga ai le i. Dai majaw wa nga ai re wa nanhte ndai kaw hkai hpa na nga ai nanhte hpe hka yawng wa ngut sai. Hpa na nga ai nga san ai shaloi nkau gaw nta n lu ti na re nga tsun ai. Deng nang ma (5) ting ting lu ai wa nta (1) pyi lu hkra n chye tsun la ai i nga nanhte Jinghpaw ni gaw ma lu sha chye hpa galaw sha mung n chye ai nga. Nanhte hpe hka mung yawng wa ngut sai le, dai gumhpraw ni gara kaw da ai nga ga ja ja tsun wa nna anhte mung dai hku sha hkam sha kau sai rai nga ai.
San: Shanhte wa ya ai hka ngu gaw hpabaw ni rai?
Htai: Hka ngu ai hta htawt wa htawt sa re hkan jaw ai le i. Shanhte gaw ten galu hpun a matu mung yawng jaw ngut sai nga ai. Raitim ten galu hpun a matu gaw n lawm ai. Nkau kawa zawn re ni gaw lawm ai. Raitim shanhte hpring hkra n jaw ai. Anhte laning mi kawa nhpang mi kaw na (30,000 kyat) gaw yawm htum lu ai. Wa hpang (10) na sawn dat yu yang laning mi hta masha n law ai htinggaw ni gaw law sha sai. Dai kaw yi/sun hkau-na bai lu re ni gaw hkrum tsup sai le i. Masha ni zawn mawdaw mi n lu jawn tim lu na sha na sha gaw galoi mung n gadawn ai rai nga ai. Ya Awng Myin Ta ga bai du yang gaw lani mi (5,000 kyat) lu ai shara pyi n nga tim anhte matsan mayan rai chyang lu chyang sha taw ai ga rai nga ai.
Awng Myin Ta mare kaw bungli galaw nchyang chyang sha ai ni gaw nu num ni law malawng rai nga ai. Bai nna Awng Myin Ta mare e Miwa CPI ni gaw nawku jawng ni hpe wutdek hte galaw jaw da ya ai hpe mu mada lu ai. Wutdek hte galaw da ya ai rai timung ya (3) ning pyi n du shi yang wut ni ga kaprang wa ai hpe mu lu ai. Dai lam hte seng nna mare masha langai ndai zawn tsun wa ai.
“Nam dum ni galau mat ai hte nta hpri tsut galup ai kawn hkawt share hte nawng poi mat ai zawn re ni gaw shiga hkan mung lawm sai le. Bai nna htaw ra kaw nta kaba langai nga ai dai jahtam rawng ai shata (3) ram kaw sha ndan re myet na-jet wa yawng rut. Hpa majaw nga yang shakap da ai ngau ni wa hpun pyen n kaja ai hte galaw da ai nga yang n-bung sha nna yawng grim rap.”
Mali-N’Mai Zup hka madim a majaw htawt hkrum ai buga masha ni gaw ya ten du hkra madim matut galaw na hpe myit n hkrum ai lam atsun nga ma ai.
Shanhte hpe htawt sit mare Awng Myin Ta e 2010 kawn htawt bang tawn ai rai nna mare ni gaw Tang Hpre, Mazup, Dawng Pan, Mali Yang hte Lahpre ni rai nga mali ai.
Tawra ai Nu Wa ni e Awng Myin Ta mare e ga hkyeng ga hpe sha masawp bum tsaw ni hpe sha yu rai masha n nga ai dum nta ni hpe sha shakram da let lani mi na hkrun lam hpe jahkring da sai hku re.
Matsing: Ndai laika ngau hpe RFA-Jinghpaw Nsen shi htawn Shayi Nu Pan gaw shi nan Jinghpaw mungdaw Mali-N’Mai Zup hka madim masing a asuya htawt sit dabang Awng Myin Ta mare de 2013 December 28 ya shani sa du gawan nna, tang madun ai lam re.
Myitkyina kawn ndai Awng Myin Ta mare gaw, deng (18) tsan ai shara re. Dai shara de mawdaw jawn let sa du shang wa saga ai.
Awng Myin Ta mare du wa magang lang da ai phone line ni mung shi hkrai shi mat mat magang wa sai. Hkrun lam chyawm gaw lam dingdung byi lat ga lam re. Mare de shang wa ai hte maren mung, mare baw kaw nna Myen hpyen dap ni kawn shimlam la tek jum tawn ai hpe mu lu ai re.
Htawt sit hkrum ai mare Awng Myin Ta hpe kalang ta yu dat ai shaloi tsit tsawm ai bum marawn ni hte shing grup tawn ai hpe mu mada lu ai. Shawng nnan hkaptau la ai mung bungshi katsi ni rai nga ai. Mare kata de shang wa magang sai re. Nta wang 80’x60’pe hte 60’x40’ pe re ai shadaw kaji hte hpri tsut kalup hpun pyen nta kasha ni hpe a maren sha gap gahkrem da ai hpe mu lu ai re. Ndai mare ting hpe e kaga shara hte n bung ai sha ga hkyeng hkrai hkrai, bai nna ndai dum nta ni hkan mung tsit lali ai hkai bawng hkaiban, rem lu rem sha ai hpe laga mi laklai nna n mu lu ai.
Grau nna laklai ai gaw ndai ten gaw Hkrismat shata mung re… rai timung Hkrismat hte seng nna mawn sumli ai lam zawn re ni, shamu shamawt ai lam laga hpe gaw atsawm hkrak n mu lu ai. Mare kata wutdek nta kaba langai lahkawng hpe gaw mu lu ai re. Gat seng ni mung langai lahkawng hpaw tawn ai hpe mung mu lu ai. Raitim masha chyawm gaw wu wu di di n nga ai hpe e mu mada lu ai.
Jahpawt maga hkying (9:00) ram kaw na du wa ai ten hta e mare kata kaw nga ai buga masha ni hpe kaga gaw n mu mada lu ai re. Mare gaw katsi nga ai hpe hkam sha lu ai. Nbung ahpawt la ai hte ga hkyeng ga ntsa tu ayai nga ai tsing-tu ni hta numri ni htoi kabrim ai hpe sha mada yu nna nga nga yang mare makau na lam ntsa e asak (20, 30) ning lapran na hpawmi ni marai (4, 5) hting-ga hte tin tin rai hkawm pru wa ai hpe mu lu ai. Nlung htaw ai mawdaw ni mung pru pru shang shang rai taw ai lapran e lam hkawm nna Nhkai Bum lagaw de sa wa ai hpe mu yang hkan shachyut la nna ga san nkau hpe lu san la ngai re.
San: Gara de sa hkyen ai rai! Ya ndai shara kaw gara hku nga ai… yak hkak ai lam ni nga ai i ngai loi mi chye mayu nna le?
Htai: Yak ai lam nga yang gaw grai yak ai law anhte Awng Myin Ta ga gaw. Tam sha shara mung n nga ai le. Aw Tang Hpre de re yang hkau-na ni galaw sha yi ni hkyen sha mai ai. Ya nang kaw gaw yi hkyen sha nga yang mung shara yawng company ni hkrai la kau ai le i. Dai nga yang shara mung n nga ai yi galaw sha mung grai yak ai. Ya aw de gaw hkau-na galaw nna mamdum hkan hpring hpring bang da lu ai nga yang aw de gaw nga pyaw na ai le. Ya nang kaw gaw matsan ai hta matsan jat ai zawn nga ai. Shani shagu nchyang hkrai chyang sha nna nga ai law. Dai pa kalang lang gaw nchyang chyang sha shara pyi n nga ai grai yak ai. Yak ai hte seng nna kaning ngu tsun dan ai baw re pyi n chye ai.
San: Kaning re ai nchyang bungli ni rai?
Htai: Ne za sa ai. Yi hkyen ai ni hkan mam mu ai ni hkan chyang hkawm ai le. Bai nna raba sun hkan nam hkyen ni sa. Amyu myu re law. Aw nlung hta nga yang nlung hta sa. Ne za hka gade gaw n lu ai le i (4,000 kyat) shat gun sha, dai ram hte le. Dai hku sha n galaw yang galaw sha na hpa mung n nga ai. Nang hkan shanhte hku na company sharawt da ya ai lam mung n nga hpa mung n nga. Nkau mi gaw sumtsan hkawm nna tam sha ai le i. Anhte ma kanu ni arang n lu ai ni gaw ndai hku sha gayin sha ai ga rai nga ai. Moi mare kaw naw nga ten gaw anhte hkau-na galaw sha ai. Mare kaw gaw sha na mam law law lu ai majaw ne za sha gaw n sa ai. Tam ai gumhpraw tinang naw lu lang ai le.
San:Ya gara sa na. Ndai kaw htawt wa ai ya kade ning wa rai sai kun?
Htai: (3) ning hpring wa sai. Ya i yi hkyen sa na. Masha ni na sun tsan ne za. Dai gaw company rai nga ai. Anhte hpe maning ndai hku hku na asuya ni garan ya ai le i. Yi ma hkyen ai dai hpang anhte hpe asuya garan ya ai shara wa company shara re nga, anhte na sun jahtam tit-mwi hpun hkai bawng masum tsa hkai da ai. Ye ma-ne hpun ni mung hkai da ai. Yawng lauban Zelum Wa hkrai zing la kau ya ai. Hkyen manu (25,000 kyat) gaw jaw ai. She adawt si na zawn nga ai. Nta kaw mung lungga hkrai re nga yang hpa mung n mai hkai sha ai.
San: CPI kaw na garum ntum naw lu ai kun?
Htai: CPI (China Power Investment) kaw na shat gaw jaw sha ma ai. Rai timung anhte gaw nta masha law ai majaw n law sha ai. Shanhte gaw shata mi hta marai (1) hpe bye (7). Anhte nta masha ni gaw marai (6) na sha lu ai. Nta masha gaw marai (10) jan re nga yang gaw gara hku nga tim n law sha taw ai.
San: Ya ndai kaw katsi katsang rai taw ai yawng yi sa ai i? Ya ndai kaw gaw mi ahning tsun ai hte maren sha re i?
Htai: Dai hku zim taw ai gaw nkau mi yi sa ai gaw sa nkau mi Tang Hpre de wa sha ni ni gaw wa rai aw sum tsan de hkawm jin ai ni gaw hkawm jin ai hku tam sha hkawm mat ai ga rai nga ai. Masha nau n nga nna shana jahtam shingran she katsi ai hkrit nan she nga ai.
San: Ya ahning gaw hpa baw kasha rai. Dinghku hte i?
Htai: Ngai gaw Nlam kasha re. Maru Tangbau kasha re. Shaga mying gaw Hkawn Tsin nga ai re. Ya ngai hku na gaw ngai hkam sha ai lam hte anhte nta masha ni hkam sha taw ai lam hpe tsun dan mayu ai hku re. Ya galaw lu galaw sha ai lam hta ndai kaw maning gaw Eka (2) hpra hpra garan ya ai raitim ya she nye num sha ma shata (10) de shang ai. Maning n hkyen yang n lu la ai nga ngai mung ma kabai da bai n mai re ai majaw dai Eka (2) mung n la sai. Dai ning daw de gaw ma mung kabai da mai sai re nga yang nta kaw kawoi dwi hte tawn da nna ne za sa ai le i. Lani mi (4,000 kyat) kalang lang (5,000) lu ai shara nga ai. Raitim dai kaw na anhte shatmai mari sha ai. N-gu chyawm ya CPI ni jaw ai dai sha taw ai. Shawng na lang gaw mu ai. Ya na lang gaw hpre hpre n-gu ngu ai baw hpan kun n chye grai ja ai. Shani rai yang shat hta sha n mai ai jahpawt lum ai shaloi gaw dai sha, shani na nga yang mai byin ai hku mari sha ti shat shakya hte gayau shadu sha di ai rai nga ai. Mani (Dec. 27, 2013) ngai Tang Hpre de kalang wa ai shaloi shawng na salang ni gaw hka sha n lim yang mai nga ai nga ai le i. Dai majaw wa nga ai re wa nanhte ndai kaw hkai hpa na nga ai nanhte hpe hka yawng wa ngut sai. Hpa na nga ai nga san ai shaloi nkau gaw nta n lu ti na re nga tsun ai. Deng nang ma (5) ting ting lu ai wa nta (1) pyi lu hkra n chye tsun la ai i nga nanhte Jinghpaw ni gaw ma lu sha chye hpa galaw sha mung n chye ai nga. Nanhte hpe hka mung yawng wa ngut sai le, dai gumhpraw ni gara kaw da ai nga ga ja ja tsun wa nna anhte mung dai hku sha hkam sha kau sai rai nga ai.
San: Shanhte wa ya ai hka ngu gaw hpabaw ni rai?
Htai: Hka ngu ai hta htawt wa htawt sa re hkan jaw ai le i. Shanhte gaw ten galu hpun a matu mung yawng jaw ngut sai nga ai. Raitim ten galu hpun a matu gaw n lawm ai. Nkau kawa zawn re ni gaw lawm ai. Raitim shanhte hpring hkra n jaw ai. Anhte laning mi kawa nhpang mi kaw na (30,000 kyat) gaw yawm htum lu ai. Wa hpang (10) na sawn dat yu yang laning mi hta masha n law ai htinggaw ni gaw law sha sai. Dai kaw yi/sun hkau-na bai lu re ni gaw hkrum tsup sai le i. Masha ni zawn mawdaw mi n lu jawn tim lu na sha na sha gaw galoi mung n gadawn ai rai nga ai. Ya Awng Myin Ta ga bai du yang gaw lani mi (5,000 kyat) lu ai shara pyi n nga tim anhte matsan mayan rai chyang lu chyang sha taw ai ga rai nga ai.
Awng Myin Ta mare kaw bungli galaw nchyang chyang sha ai ni gaw nu num ni law malawng rai nga ai. Bai nna Awng Myin Ta mare e Miwa CPI ni gaw nawku jawng ni hpe wutdek hte galaw jaw da ya ai hpe mu mada lu ai. Wutdek hte galaw da ya ai rai timung ya (3) ning pyi n du shi yang wut ni ga kaprang wa ai hpe mu lu ai. Dai lam hte seng nna mare masha langai ndai zawn tsun wa ai.
“Nam dum ni galau mat ai hte nta hpri tsut galup ai kawn hkawt share hte nawng poi mat ai zawn re ni gaw shiga hkan mung lawm sai le. Bai nna htaw ra kaw nta kaba langai nga ai dai jahtam rawng ai shata (3) ram kaw sha ndan re myet na-jet wa yawng rut. Hpa majaw nga yang shakap da ai ngau ni wa hpun pyen n kaja ai hte galaw da ai nga yang n-bung sha nna yawng grim rap.”
Mali-N’Mai Zup hka madim a majaw htawt hkrum ai buga masha ni gaw ya ten du hkra madim matut galaw na hpe myit n hkrum ai lam atsun nga ma ai.
Shanhte hpe htawt sit mare Awng Myin Ta e 2010 kawn htawt bang tawn ai rai nna mare ni gaw Tang Hpre, Mazup, Dawng Pan, Mali Yang hte Lahpre ni rai nga mali ai.
Tawra ai Nu Wa ni e Awng Myin Ta mare e ga hkyeng ga hpe sha masawp bum tsaw ni hpe sha yu rai masha n nga ai dum nta ni hpe sha shakram da let lani mi na hkrun lam hpe jahkring da sai hku re.
Matsing: Ndai laika ngau hpe RFA-Jinghpaw Nsen shi htawn Shayi Nu Pan gaw shi nan Jinghpaw mungdaw Mali-N’Mai Zup hka madim masing a asuya htawt sit dabang Awng Myin Ta mare de 2013 December 28 ya shani sa du gawan nna, tang madun ai lam re.
-
Majan (2) ning ladaw hta Jinghpaw tsin-yam ma 40,000 jan a hpaji lam...Next >
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Kachin Politics and Mediation Research Network
Jinghpaw Mung Masa hte Htingram Sawk Sagawn Hpung
Email: kpmrn21@gmail.com
Gara mahtang kaja dik rai ta?
Ethnic Armed Conference galaw hpang wa ai hte rau Myen a mung masa
Anhte Jinghpaw Wunpawng myu sha ni hku nna, woi awn galaw ai myu baw sang zuphpawng ndai gaw tara shang, labau shang rai nga sai. Ndai shingran kaja gaw, Karai kaw na jahkrat ya ai masing kaja langai rai nhtawm, anhte Myu baw sang ni a mung masa pinra hkram hkrawn galu kaba pri manyen tsawm htap wugut gu, kung hpan dam lada, ngang kang masan sa na pan dung de yawng wa sai hkrang kaba langai nan rai nga sai.
Mung maden Myen wa gaw anhte myu baw sang ni hpe ladat amyu myu hku nna bawnu maw lanyet jai lang nna galaw nga ai gaw anhte yawng chye nga chyalu rai nga ai. Ya hte sha galaw ngut sai Ethnic Armed Conference hta Myen ni a tsun shaga ai lam Ethnic Armed Group Peace Committee hpaw na matu tsun shaga wa ai lam hte Kachin State Democracy Party KSDP hpe mung masa party galaw na ahkaw ahkang masat masa galaw dat ai lam ni gaw maga mi hku nna myit yu na lam law law nga wa nga ai.
Ndai mabyin masa ni hpe yu dat ai shaloi maga mi mai tsun ai gaw, Myen mung dan kaw Demokresi lai ladat hpe n-gun dat taw sai ngu ai hpe mung kan de madun mayu ai majaw mung, Laknak lang hpung ni hpe mung shanhte ra sharawng ai mahkrun hta shang wa hkra ladat shachyaw taw ai masa hku mung galaw taw nga sai lam gaw asan sha den leng shangun nga ai. Ndai kaw anhte Myu baw sang rawt malan hpung ni hku nna bai nhtang tsun ging ai lam ni gaw lawu na hte maren rai nga ai.
(1) Armed Group Peace committee hpaw ai hte rau mung maden Myen ni mung 2008 gaw da tara hpe ningnan bai ka hpajang na committee hpaw dat na ga ai ngu ai ga sadi
(2) Ningnan bai ka ai hta mung rawt malan nga ai hpung shagu na salang ni hpe shang lawm nna chyaw gaw gap ga ngu ai ga sadi
(3) Mung masa bawng ban ai lam hpe madung tawn nna, Myen hte ethnic group ni hkrum jahta na shawng lam ma hkra hta mung masa bawng ban ai hpe sha madung hku nna galaw na ngu ai ga sadi
(4) KIO/KIA hte gaga rawt malan hpyen dap ni hpe State Defence Force shagreng mat wa lu hkra garum n-gun jaw mat wa na ngu ai ga sadi
(5) Panglung ga sadi hte maren Myen hte rau pawng hpawm nna nkam nga ai rai yang mung daw mung dan ni hpyi garan nna nga na hpe myit hkrum ga sadi jaw ra ai.
(6) Mung masa hte pang lung ga sadi hpe mahta nna bawng ban na ga ai ngu ai ga sadi
Rawt malan ai kaw nna mung dan asuya hkrang shachyaw sa wa ra ai lam
Rawt malan ai ngu ai gaw prat ban hte ban galaw taw ai baw nrai nga ai, rawt malan ai ngu ai shara kaw nna mung dan gaw gap asuya hkrang masa de gale hkra galaw ra ai lam rai nga ai. Dai majaw mung dan langai a asuya hkrang masa byin hkra gaw mung dan a ningpawt ninghpang gaw da tara (shr) Constituion nga nan nga ra sai masa rai nga ai. Mung dan gaw da tara hkrang hpe shachyaw da lu ai rai yang, dai mung dan a ningpawt ninghpang gaw da tara hta hkan nna mung chying mung shawa masha a ra sharawng awng ai pan dung ni hpe mung hkum tsup ai hku hparan lajan lu na rai nga ai.
Anhte myu ni, daini du hkra rawt malan ai ngu ai masa hta naw nga nga nna dai shara hta tsap nga nmai nga ai, rawt malan ai ngu ai gaw asuya hkrang masa hku nna hkawm ai manu hta grau nna asuya hkrang masa de gale wa lu hkra gaw gap na gaw grau nna htap htuk manu ai aten rai nga sai. Dai hte maren mung masa party hpaw nna mung masa hpe galaw nga ai Jinghpaw mung masa party shagu mung dai pandung hta shang tsap nna jawm shakut ra ai. Awm dawm asuya hkrang gaw kaja dik htum rai nhtawm, awm dawm asuya hte seng ai ningpawt ninghpang gaw da tara mung ahkyak dik htum ai lami laman langai rai nga ai. Ndai lam gaw Wunpawng myu sha ni a asak salum kaba rai nga ai KIO/KIA asuya a gumrawng gumtsa ninggawn mung masa pan dung hta mung rawng chyalu rai nga ai.
Ndai lahta na lam ni hpe English hku nna ga gale tawn ai hpe gaw KPMRN a link kaw mai hti hkaja na rai nga ai.
Ndai lahta na lam ni hpe matut nna bai ka shabra nga dingyang rai nga na rai nhtawm hpaji jaw, ning mu jaw mayu ai ni nga yang mung KPMRN a email kaw shagun da mai ai lam hpe mung shana mayu ga ai law.
Jinghpaw Wunpawng myu sha ni a ntsa Karai Kasang galoi mung shaman chyeju jaw ya nga u ga law
KPMRNEmail: kpmrn21@gmail.com


text:
时间:2017-03-25 10:52:07 来源:德宏团结报
№124 Maigan mung hta dap jung ai rungdap ko nga shanu ai shing nrai mungdan shinggan(Jarit) gan pru ai hpung (Zuhpo hpung) na pati masha ni, nga shanu shara na ubadi,ubadi aming shing nrai nga shanu mungdan, ginra na makam masham htunghking shut hkra ai rai yang, masa loi song ai hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya, pati n shapro kau ai yu maram ai ari jo shing nrai pati jahpan shapro kau ai ari jo na.
№125 Pati a sat tara jep, woi zuphpo, hko shabra, zainyan ginhkyom mu hte rungdap re hkan na gaga mu lam htam hkrat wa ai hta, lit n-gun hpai shing nrai teng man ai hku lit n-gun hpai hkrat wa nna, sum hkrum shangun shing nrai n-gaja ai mu shabyin dat ai hpe go, masa ko yu nna sadi ga jo ai ko nna pati jahpan shapro kau ai ko du ai ari jo na.


text:
October 16, 2011 aten 12:18 p.m. hta byin ai, Jinghpaw Mungdaw, Manmaw Ginwang majan pa langai mi hta myutsaw share shagan ni hte Myen hpyen ni a gasat gala gap hkat ai kaw Hpungup Sara langai mi a Chyum Laika hpe Myen hpyen na sinat pala langai wa hkra ai gaw pala dai gaw Chyum Laika a kaang kata de du shang nna Chyum Laika a 50% daram hten mat nga ai. Dai Chyum Laika kaw shang mat wa ai pala gaw Shakawn Kungdawn Laika Daw kaba 37 kaw wa hkring mat ai hpe mu lu nga ai.
Dai Shakawn Kungdawn Daw kaba 37 hpe Hpungup Sara hku nna bai hti yu yang Wunpawng mungdan hte anhte Wunpawng sha ni hpe Karai Kasang bau sin nga ai hte Shawnglam a matu Karai Kasang lajang da sai lam hpe asan sha chye na hkam sha lu ai majaw Hpungup Sara wa gaw chyeju shakawn ai hte Manmaw Ginwang Rung de dai Chyum Laika hpe la sa nna Ginwang Sara ni hte hpung masha yawng hpe n-gun jaw madun dan sai lam chye na lu ai.
Ndai shiga hpe mu la chye la sai Chyurum Wunpawng sha ni yawng mung Karai Kasang gaw anhte Myu sha ni hpe bau sin nga ai lam hpe myit dum chyeju shakawn let Karai Kasang anhte hpe tsun shaga dat ai Shakawn kungdawn laika Daw kaba 37 hpe chyeju shakawn n-gun la jawm hti ga law...
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
John Bevere gaw magrau grang ai hte sharawng awng chye ai wa re. Extraordinay, Satan a nga nshat (The Bait of Satan), The Fear of the Lord, Under Cover hte Eternity ngu ai dut kaja dik ai laika ni hpe ka shalat ai wa rai nga ai. Laika buk dai ni hpe amyu ga (60) jan gabyen da lu sai. Shi a Kasa (The Messenger) ngu ai TV kaw shapoi ai lamang hpe mungkan ting shapoi ya nga ai. Nawku hpung hte zahpawng kaba ni hkam ni gum hkawng ai sara mung rai nga ai. Shi a sasana magam gaw Karai Kasang a myit ra ai lam hpe hkannang hkansa mayu nna galai shai ai sakprat lu la na laika ni hpe ka shapraw ya nga ai. Ningrum ningtau Lisa mung mying gumhkawng ai laika ka sara num hte Karai mu gun rai nga ai. Shadang sha (4) kanam ni kashu ni hte rau Colorado Springs mare kaw ngwi pyaw kabu gara nga nga ma ai.
Magrau grang ai, myit sharawng awng ai. Myit kadun chye ai. Kanawn mazum lam hkrak ai. Atsam rawng ai. Mani shaga chye ai. Ndai gasi ni gaw Lisa hpe mungdan (200) jan TV hte shapoi ai “Kasa” lamang a ningtau lit hkam hkrang hpe grau tang du hkra hkrang shapraw ya nga ai. Hti hkaja ai ni galai shai na matu hte lawt lu na matu shi a laklai ai mahkrum madup ni hpe Karai Kasang a mungga hte kapyawn na sharin achyin ya lu ai. Tara rap ra ai hpe madi shadaw ai wa langai mi hku na shara shagu na yak hkak ai mang hkang mahtai lu la na matu masha law law hpe myit sharawt ai. Ningrum ningtau John Bevere, shadang sha (4) mauhpa kanam ni, tsawra na zawn re ai kashu ni hte pyaw pyaw rai nga nga ai.


text:
时间:2018-01-12 09:24:22 来源:德宏团结报
Yu-ngui shadang ni mahkon hkon nga ma ai.
Miwa mung Shuili——Myen mung Muje mungkan Ma-lasung gagat shingjong poi hte shaning ningnan hkalum lai poi zat go shata 12 nhtoi 31 ya shana Shuili dabang ko pya lai wa sai.
Miwa mung hte Myen mung na hkying lam du ai shawa masha ni zat sa yu ma ai. Zat pya ai hta, Sakhkung mungdo ja utong ginsup shingni hpung hte Miwa wa mung hte Myen mung mungdan lahkong na zat ka masha ni go yong a man de tsom htap ai zat ni pya madun dan masai.
Sam zat 《Shinggyim masha ni myit mangoi ai shara》, Sam shingtai ka zat《Tsom ai》go yu masha ni hpe Sam amyu ni a kya tsom lam madun dan sai. Jinghpo zat《Nhtu》, Jinghpo shadang yungui hpung ni a《Baren a matu ni》go Jinghpo amyu ni a ja magrau grang ai lai shadan dan sai, Myen mung zat 《Ga kyin》, Wetnam mung zat《Gaban hte nampan shanghkong》, Yindunisiya mung zat 《Manam pyo ai lulen si》, Yindiya mung zat《Hpoloto mahkon》ni bai rai jang go maigan mung ni a ningtsing shingni hpe shadan shaleng dan nga ai. Zat pya madun hkrat wa ai hta ma- hkon zat hte Miwa mung hte Myen mung a mahku mara hpe tsun jahpra, Miwa mung hte Myen mung a hku hkau zimra lam tsun shapro rai sai. Mungdo pati rapdo dinggrin salang rapdo salang, mungdo pati rapdo mung masa ubadi gonhkang rapdo mu madu Yang Shang Hung, mungdo pati rapdo dinggrin salang rapdo salang, mungdo pati rapdo hko shabra dap dap up, mungdo pati rapdo chyare ningbo Hu Shin hte Myenmung Muje ginra na seng ang ningbo ningla ni zat sa yu ma ai.


text:
Ndau Laika
Announcement Funeral Service
Rev. Yawjawng Hawng Hkawng (Kunle) at the age of 94 deceased at 10:30 pm, on Sunday, on July 2, 2017 in Myitkyina. He had
2017 February (16) ya shani na KNU hte KIO a ndau shabra laika
Lawu na PDF file hpe dip la ga 2017 February (16) ya shani na KNU hte KIO a ndau shabra laika
2016 NING OCTOBER (8) YA SHANI NA KIO NDAU SHABRA LAIKA
2016 NING OCTOBER (8) YA SHANI NA UNFC NDAU SHABRA LAIKA
Karai Kasang A Mauhpa Chyeju Hpe Shakawn Na Lam
Chyurum Wunpawng amyu sha ni yawng hpang de ndau shabra dat ai. October (7) ya shani gaw Wunpawng Mungdan, Shanglawt Hpyen Dap, Nhkram Bum
WUNPAWNG MUNGDAN SHANGLAWT HPUNG GINJAW KOMITI TINGNYANG UP A 2016 NING SHARE SHAGAN MASAT NINGHTOI SHATSAM MUNGGA
MYEN MUNG GUMSAN MAGAM NNAN LATA SHARAWT DAT AI HTE SENG NNA KIO GINJAW KOMITI A NDAU SHABRA LAIKA
Mara Raw Kyu Hpyi Ndau Shana Ai Lam
Lawu na Link kaw dip dat u  Mara Raw Akyu Hpyi Na Ndau Shana Ai Lam


text:
Nwai Shing-ran Ga (Epilogue)
Ka ai- JJ Lum Dau
Ninghtang dinglik masam maram yu dat yang
Myen mungh ting nah rawtmalan wuhpung ni the mungh masa wuhpung ni gaw damlada ai hpyen masa ningmu hte mungh masa ningmu hpe npawt nhpang tawn ai ladat n lang ai sha, gyipgyeng ai ladat hpe nawq lang sawa nga gaq ai majaw ngangkang ai kahkyin gumdin lam galoi mung, n lu yu nga ai. Shing-re ai hkam lah lam htaq, la-kap nna taihpyen wa gaw wuhpung shagu aq lapran kawq sumprat bang, sai garan ginhkaq ya ai the wuhpung yawng hpe aloisha, dumbru dumbra galaw kau ya lu nga ai.
Dai zawn re ai masa htaq hkan nna maigan jinghkuq ni shang garum shingtau mayu tim mung, awngdang walu na matu anhte kawq hkap lah lu ai myit madang ni , rai n nga ai hpe mu maq ai. Deng- ninghkan, htingnut mat maq ai. Raitim mung, rawtmalan wuhpung ni htaq awngdang walu na matu, hkam la ai atsam nga wa ai shanih mungmasa hpaga la ni gaw Myen mungh na gatlawk hpe myit lawm wan a maq ai.
Dai majaw, rawtmalan wuhpung ni gaw tinang raq sharawng ai ginlam hpe tsun ndau nga ai htaq, tinang hpe sa pawnbaq garum lah na maigan masha ni aq raq sharawng ai lawm nga ai kun?, ngu ai hpe sungsung lili dinglik yu ra na re. Madung gaw tinang raq sharawng yawshada ai pandung gaw, sag arum lah na ni aq raq sharawng ai masing kawq jahtuk lah ai lam, rai na re.
Myen mungh nah rawtmalan wuhpung ni the htingbu mungdan hkan nah rawtmalan wuhpung ni aq ntsa e maram yu ai shaloi, mulu ai mabyin lawnglam masa ni gaw:
- Thai lamugah jarit the nikahtep nga ai Mon, Kayin, Kayah, Sam rawtmalan wuhpung ni aq ntsa e Thai uphkang magam gaw aten langai the langai aq satlawat masa n bungh ai the maren, kanawn mazum ai ginlam htaq mung, hkanshai pruwa ai. Raitim mung, Thai hpyendap ni gaw aten galaishai matwa ai raitim mung, katalam aq mahkuq mahkau gaw shim ai ladat npuq e ngangkang ai npawt nhpang hpe madung tawn nna kanawn wa masai.
- Myen mungh nah rawtmalan wuhpung nig aw shanhte aq shawnglam htaq, myit mada shara a-nga dingsa gaw rawtmalan myit hpe shayawm kau na ni nre.
- Myen mungh nah rawtmalan wuhpung ni nawq shamu shamawt nga dingsa, India mungh nah rawtmalan wuhpung ni aq myit ninggun mung, shayawm kau na nre.
- India mungh nah rawtmalan wuhpung ni shamu shamawt nga dingsa gaw, Miwa mungh nah rawtmalan wuhpung (Tibet,Xingjang) zawn re ai ni mung, agrin nga na masa nga ai.
- Ndai rawtmalan wuhpung ni gaw masa langai ngai hku nna gindun nga maq ai majaw jut langai hpe shah, yu nna hparan ai hte awngdang lam luwa na matu, dutdang ai lam ni lawq lawq nga ai. Shing-re ai mabyin masa aq npuq e, shanhte aq rawtmalan lam hpe dawm shangun kau lu na matu gaw rap-ra ai tarah npuq e, shanhte amyu ni yawng lu ging ai ahkaw ahkangh jawq nna aten galu htaq shanhte amyu ni aq matu, hkamdaga ai lam nga ra na re. Dai zawn re ai mabyin masa aq npuq e, bawngban jahkrup ai hte awngdang lam luwa na re, ngu maram ai.
Ndai zawn re ai mabyin masa npawt nhpang htaq hkan nna manghkang sanglang ai kawq, Myen mungh rawtmalan wuhpung ni aq manghkang hpe npawt nhpang tawn nna sanglang ai gaw yawng aq matu, awngdang na mahtai luwa na re ngu hkam lah ai. Myen mungh kawq nga pra sawa nga ai bum nga masha ni, amyu langai hpraq aq ntsa kawq yu dat ai shaloi, nlawq nlaq sha raitim mung, amyu yawng pawnghpawm dat ai rai yang, Myen amyu htaq grau lawq ai htaq n-gah, shanhte aq shingduq labau gaw Myen labau htaq aten grau galu, grau nna ngangkang manu rawng ai hpe mulu ai.
Shing-rai, shanhte kahkyin gumdin lam hpe jahtuk shading sharai lah lu ai shanih gaw shingkang shingwang kaba wa shangun nna mungkan ningmu hpe mung, wuhpung aq manu majing hpe shadan shadawng walu na re. Madung gaw bum nga masha ni aq ginra ni htaq hkailuq hkaishah na matu, namhpun rawng, nsam hkum manu rawng ai nhprang sutrai ni hkaqnu hkaqshi ni ahkum ara hpringtsup nga ai.
Dai htaq n-gah, dai ginra ni kawq, rap-ra ai du hkra hpe mungdan aq hkrang the jahtuk dah nga ai. Madang tsaw ai sutmasa lam galawluq galawshah lu na matu, panglai hte mungkan kawq mungchying masha lawq htum ai mungdan ni e shinggrup dah ya nga ai. Karai Kasang gaw anhte hpe dai daram manu rawng ai mungdan aq dah ya nga ninglen, akyu rawng hkra asung rai n chye jashawn lah nga gaq ai.
Sungsung lili dinglik yu yang, anhte gaw Karai Kasang jawq dah ya ai machye machyang hpe rai n chye lang nga gaq ai. Raitim mung, Karai Kasang hpe rai n chye ai Myen nig aw Karai Kasang jawq dah ya ai machye machyang hpe lang nna Karai Kasang aq kasha ni rai nga ai , ngu hkam lah ai ni hpe sa dangshah nga lu maq ai. Manu rawng ai mahtai gaw satan wa hpe mara shagun nga na malai, tinang htaq ningra nga ai hpe gramsharai lah nhtawm, Karai Kasang jawq dah ya ai machye machyang hpe jahtuk lang chye na matu, shadik shatup sawa ra na re, ngu mu ai.
Dai zawn re ai ningmu hpe wuhpung langai hkam lah lu ai atsam nga tim mung, lama-wa, kaga wuhpung ni aq ningmu rai nhkandep lu ai rai yang, mungdan ting aq matu, awngdang lam luwa na ngu ai gaw rai n byin main a re. Bum nga masha ni yawng aq kahkyin gumdin lam luwa na matu,KIO hku nna lang hte lang, shakut way u sai raitim awngdang lam n lu wa yu gaq ai.
Shing-rai, galoi mung awngdang ai lam n luwa yu ai mabyin masa hpe mauhpa lam shabyin yalu ai gaw hpanh wa maduq Karai Kasang sha re. Dai majaw, Karai Kasang hpe rai n chye ai kaga hpu-nau ni aq matu the hpawn, kamsham ai myit hte akyu jawm hpyi ai akyu ara gaw anhte amyu htaq tengteng awngdang ai lam luwa nna Karai Kasang aq mungdan maden zinghka walu hkra, shadik shatup sawa lu na gaq ai.
Myen mungh aq htingbu mungdan ni gaw “ Miwa, India, Bangladesh, Thailand, Laos” ni raitim, “Miwa, India the Thailand” nig aw Myen mungh hte seng nna grau ahkyak ai mungdan ni rai nga maq ai lam ntsa kawq tsun wa sai. Mungmasa aq shawnglam hpe chye mayu yang, sutmasa aq shamu shamawt lam hpe maram chye ra ai zawn, sut masa aq npawt nhpang chye mayu yang mungmasa htaq npawt nhpang dun nga ai hpe dum ra na re.
Myen mungh kawq, Miwa lang nga ai sutmasa aru gaw bum nga masha ni kawq ahkyak tawn ai ladat n lang ai sha, lam shagu htaq Myen uphkang magam kawq shamyet shanat nna shachyai nga ai. Aten galu htaq, hpyen uphkang magam aq myit galaishai wa ai lam, snr atsam marai grit nem wa ai shanih gaw sutmasa lam htaq mung, hkan ashun wan a rai nna hkamdaga nga na n re. Shing-rai, lanih mi htaq Myen aq akyang majing hpe mu chye wa ai shaloi, bum nga masha ni hpe mung, rap-ra ai masing lam-yan hku kanawn sawa ra sai hpe mu wa na maq ai. Dai shaloi, Miwa, hte bum nga masha ni gaw shadaq manu tawn hkatwa ai marang e lahkawng magah aq matu, akyu ara pruwa na re ngu maram ai.
American gaw anhte Kachin myusha ni hpe myit hpawq ya ai chyeju maduq ni re. Raitim mung, mungmasa the seng nna democracy the federal ladat aq ntsa e yu gaq nga yang, American raq sharawng ai federal gaw ginra hpe madung tawn nhtawm, anhte rap sharawng ai gaw masha amyu bawsang kawq madung tawn ai. Dai majaw, American hpe makam masham lam the hpaji hparat lam htaq hkap lah mai ai raitim, mungmasa hkam lah lam e n bungh nga ai.
Hpang de galaishai wa na American hte Miwa aq n-gun hpe maram yu yang, masa amyu my htaq hkan nna American aq technology gaw tsaw chyu tsaw matwa nna masha hte ma nil u ging ai ahkaw ahkangh mung, hkan tsaw nang wa ai marang e kanawn mazum lam kawq shadaq aq lapran htaq, manu tawn hkat ai lam e madang gritnem wa ai hte maren, masha aq hkam lah ai madang kawq mung, hkan gritnem matwa na masa nga ai. Ndai lam hp eaten dep gramsharai lah lu ai lam n nga yang, aten galu htaq yak ai lam nga wan a masa nga ai.
Miwa aq ntsa maram yu dat yang, rawtjat ai ginlam amyu myu lu nga maq ai raitim, gatlawk nkau kawq yu tawt kau nga maq ai. Dai majaw,du na raq ai aten htaq sutmasa aq gatlawk nkau kawq sumh wa ai zawn, mungmasa aq shingkang htaq mung ashun hkrah wa na masa nga ai. Dai zawn rai, shutwa ai hpe gram lah lu nna jahtuk sharai sawa lu ai shaloi, rawtjat ai lam bai luwa na maq ai ngu, maram ai.
Tsaban 19 aten htaq, mungkan hpe British ni ga-up laiwa ai zawn, tsaban 20 htaq American ni gumhkawng matwa masai. Tsaban 21 kawq nna gaw Miwa ni ga-up shah na aten raiwa na masa nga ai. Dai shaloi, mungmasa hte sutmasa lawnglam htaq jahtuk shen maramh sawa ai kawq yu tawt kau ai masing ni hpe sharai sawa lu ai rai yang, Miwa gaw mungkan aq tsaw htum ai punghkum kawq aten galu dung sawa lu na matu, masa amyu myu htaq hkan nna npawt nhpang lu nga magang sai, ngu maramh ai. Shawnglam htaq, shanhte gaw lungwa na kun? Snr yuq matwa na kun? Snr yuq matwa na kun? ngu ai gaw jawm jawn sawa nga ai sanghpawli hpe hkang ai lit-hkam ni hte, hkannang lawm nga ai mungmasha ni aq atsam kawq, hkan wa na sai.
Ntsa kawq tangmadun wa ai sumtang gaw rawtmalan hpang wa yang nah magam gun langai aq tinggyeng mahkrum madup the ningmu ni sha , rai liq ai. Du na ra ai prat ni htaq my the mungdan hpe woiawn uphkang wan a lit-hkam nig aw hpuba hpushawng ni galaw shut matwa ai hpe gram lah nna prat the htaphtuk dumh ai taq-tut bungle ni htaq shangtsap wa na ma ai rai nna Kachin myusha ni yawshada tawn ai pandung de tengteng woidu wan a maq ai ngu, kam dat ai.
Shing re ai akyu ara hkam lah lu na matu, kanawn mazum sawa ai kawq, “Magah de shanang ai lam htaq n hkanh ai sha, tinang aq shawnglam hpe maram ai zawn, grup-yin nah masa ni hpe hkut-hkut nainai maram lah ai hpang, yawng the kanawn mai ai “ Neutralism” lam-yan htaq hkanh nhtawm, jahtuk kanawn sawa ai ladat gaw aten galu htaq amyu hte mungdan aq matu, hkamdaga nga shangun ai masing raiwa na re.
My tsawq, mungh tsawq hpu-nau ni e….,nidik htum ai tinang aq hpyen gaw kadai rai ta? ngu ai gasanh aq mahtai lu na matu, sungsung myit yu ai shaloi, nidik htum ai tinang aq hpyen gaw tinang nan rai nga ai hpe mu wa sai. Tinang aq lagaw the ahtu lah ai majaw tinang nan machyiq sai. Nanghpam maluq mashah luq shah ai majaw tinang aq prat hpe jahten sharun lah sai.
Lagawn lamawn re ai jasat aq majaw, manu rawng ai aten ni hpe nga shalai kau sai. Raitim mung, nidik htum ai tinang aq hpyen hpe jinghkuq byin taiwa hkra, tawkhprut dawqdan lah nna gramsharai lah lu ai shanih gaw Kachin myusha ni htaq kahkyin gumdin ai n-gun luwa ai marang e, taihpyen majing hpe jawm kasatdang kau nna yawshada ai pandung de gah-lahtumh n shut du walu na gaq ai.
From Shanglawt Rawtmalan Prat Hkrunlam Mahkrum Madup
By – JJ Lum Dau


text:
时间:2018-06-12 16:19:32 来源:德宏团结报
Yinkyang ginwang Mung- lung ginwang do Munglung mare salang rapdo Chyungshan gahtong na pati masha shayi num Li Yen Mui go, 2011 ning ko nna sharu rem sharin hpang wa ai rai yang, ya daini du yang shawa masha ni hpe sharu woi rem ai nga yang, “Sharu du” ngu ai mying lu mat nu ai.
Nta dinghku hta yak hkak ai majo, Li Yen Mui go sharu rem dut sha na saku nna, ayak ahkak rai ren sharin nna, byin lu ai hpang, shawa masha ni hpe mung bai rem hkrat wa nga u ai.
Sanit ning rem shakut mat wa yang, Li Yen Mui a sharu rem hozoshe ko na sharu go 5000 jan su sai, Li Yen Mui nta ni a go 1200 jan du nna, 2017 ning hta lu la ai gumhpro lap sen mi jan du nga ai. Ya go, ginwang do ting hta ruyak ma- tsan shatong gumhpro hpe Sung yen, Sengdon, Chyau yang bu htot shara hta sharu rem shara 2 galo ton sai, rem ya ai ladat hku nna, Li Yen Mui go matsan jahpan shang lom ai htinggo 80 ni hpe sharu bai woi rem nna, dai shara na ruyak matsan shatong mu hpe ndut ndang woi galo sa wa nga u ai.
Ya yang hta, sharu rem walong ningnan hta sharu 1400 jan bai rem ton sai, sharu la- ngai go gaji ai ko nna dut sha ten du hkra rem yang shata 10 daram rai nga ai, laning mi hta gasha 2~3 lang hkrat nna, galang mi hkrat ai sharu gasha go 3ko nna 4 hpra rai nga ai. Ya go shara lo malo ni hta sharu hpe grai no ra gadon nga ai, sharu rem dut yang, ten gadun, gumhpro lo lo lu tam rai nga ai.


text:
Jin sai kun?
Jin sai kun?
Grau na Maigan de du nga ai Wunpawng Myusha ni grau na n ra sharawng na re ngu kam ai. Laika hpaji kung ai ni, Mungkan madang dep ai ni, Amyu hpe tsaw ra ai ni yawng gaw ndai Myen Asuya a Consititution hpe n ra sharawng ai, n hkap la ai lam in gaw bin ra ai, bin gin ai lam ni rai nga ai. Ndai hta an-hte myusha ni a gawng malai rai nga ai, Wunpawng Mungdan Shanglawt hpung KIO ni gaw, yawng n ra sharawng ai ndai Consititution hpe madi shadaw lai wa sai lam gaw, n galaw gin ai lam langai mi re ngu ngai mung kam ai.
Rai sa, shing rai yawng hpe jam jau jaw na ndai Consititution hpe KIO ni hpa majaw madi shadaw lai wa ai kun? Hpa majaw shi a Vote n bang ai ga sadi hpe n shatup ai kun? Myit yu hpa rai nga ai. KIO Salang ni shat n lu sha na hkrit nna kun? Myen hte hku hkau mayu nna kun? Myen hpe hkrit nna kun?
An-hte myusha ni hta grai manu dan ai langai mi gaw, masha langai hkrai hta myu tsaw myit kaba rawng ai re. Ti nang myusha wa matsan jam jau nga ai hpe kachyi mi mung n kam mu ai, n gwi yu ai amyu re. Ndai lam hpe Karai Kasang mung ra sharawng ai lam hpe, Yesu tsun dan ai Samari masha a lam hpe yu yang chye na re. Ti nang a majaw masha wa ngwi pyaw ai hpe sha mu ma yu ai, grai htap htut ai, myit masin lu da ai amyu re.
Ndai hta KIO a Consititution hpe madi shadaw ai lam hte hpa seng a ta? An-hte yawng myit sawn yu ga. Myen gaw KIO n madi shadaw ai hte majan bu na matu jin jin galaw da ngut ai hte KIO ni hku na mung shajin da ngut sai lam chye lu ai. Ndai hku majan shajin wa ai hta Myen a npu e rai nga sai Lasang Aung Hpung, NDAK hte KDA ni hpe Myen Asuya hku na kanu KIO hpe bai n htang kasat shangun wa na masa ni hpe mu lu ai. Ndai mabin gaw Karen mung e KNU hte DKBA hpung ni, myu shada gasat hkat nga ai mabin hte bung wa na masa hku re.
Ndai hku she rai yang gaw KIO mung si, Lasang Aung Hpung, NDAK hte KDA hpung ni mung si, lapran e nga ai Mung masha ni mung mara kata si ma wa let, hpang jahtum Myen Asuya ra sharawng ai hku Myu htum mat ai kaw shakre na hku re. Ndai hku kahpu kanau shada kasat gala ai gaw Karai Kasang n ra sharawng ai hpe Mungkan hta shawng ning nan masha bin wa sai Kain hte Abela yen nau a mabin hpe yu yang chye na na re.
Nye a jing hku nta hte seng nna ga shadawn jaw na nngai. Nye a katsa kaw kasha la kasha nga ai re. Nye a kahkau ngu na wa gaw Lasang Aung Hpung e du tai nga ai hku re. Bai shi a kanau ngu na wa gaw NDAK e magam gun nga ai hku re. Bai shan nau a kawa a kanau num sha gaw KIO Du Kaba langai mi a madu jan re. Bai, myit yu ga, ndai majan gaw bin ra ai kun n bin ra ai kun. An-hte Jinghpaw Wunpawng sha ni gaw shachyen dat ai hte kahpu kanau rai yang rai, mayu da ma rai yang rai re ai ni hkrai re. Nang na a hpu nau wa hpe sat gwi na kun? Nang na a mayu wa hpe sat gwi na kun? Nang na a dama wa hpe sat gwi na kun?
Ndai hku she rai yang shanglawt galoi she lu na ta? Ndai a hkyak ai, an-hte shanglawt lawt wa ai 40 ning jan, 50 ning de gale wa sai. Hpu shawng hpu ba ni du daw sai hkaw rai hpang da ai n dai shanglawt lam gaw ndai kaw shakre sai kun? N-re nga ai. An-hte Wunpawng sha ni shada gahkyin gumdin lam shawng a hkyak ai. Shing n rai yang myu shada sat hkat, nat hkat ai kaw shakre na re.
Dai majaw an-hte myusha ni ya ten galaw ra ai gaw gahkyin gumdin ai lam re. Ndai lam hpe madung dat galaw na matu Wunpawng Mungdan Shanglawt Hpung KIO ni hpe lajin mayu ai hku re. Shada shatan ai lam ni, arawng power shing jawng ai lam in hpe rap di kau let myusha ni yawng hpe zinlum na gaw ya ten ahkyak dik ai lam re. Marai masum myit hkrum yang panglai nawng pi dang htawk ai nga ai ga gaw Jinhpaw Wunpawng Myusha ni a matu yawng myit hkrum let Myen Asuya ngu ai hpe Wunpawng Mungdan kata kaw na htawk kabai kau na hpe tsun nga ai kun?
Ya magrau garang ai lam de bai myit yu ga. An-hte Wunpawng sha ni a KIO gaw masha n gun n law ai, Lak nak n lu ai, KNU zawn garum na masha ni nnga ai. US kun? UK kun? UN kun? Kadai mung makau kaw n nga ai. Moi BaKaBa nga ai shaloi gaw Miwa mung garum ai, rai tim ya ten Myen gaw Miwa hte hku hkau ai lam ni nga ai majaw Jinghapw Wunpawng sha ni a matu n gun yawm mat ai hku re. Hpyen hprim madun ai shaloi myu tsaw hpyen la ni grai n gun lu na zawn re ai rai tim AK47 ding sa ni hpe sha lu hpai ai hku re. KNU a hpyen hprim madun poi shi sumla ni hpe yu ai sha loi US made lak nak hkum hkra hpe mu lu ai. An-hte ni jin jin rai tim lak nak n lu nga ga ai. Moi Na Hpaw bum kaw Myen ni KIA hpe gawt shapraw kau lu ai gaw Lak nak n gun ja ai majaw re. Masha n gun ja di, magrau grang di n re. Kaja wa magrau grang ai gaw an-hte Jinghpaw Wunpawng sha ni re. Nang hpyen la galaw gawi a ni? Nang lak nak kaja lu hpai sa ni?
Dai majaw an-hte amyu sha ni gaw gahkayin gumdin let sha Myen hpe mai dang ai hku re. An-hte myu sha ni ti nang Mungdan ti nang lu up hkang sai lam, ti nang lagaw ti nang lu tsap sai lam hpe Mungkan ting chye hkra madun ra ai. Ndai lam ni hta a put a pai nga n tsun ai sha woi shakut na matu seng ang ai Du Salang ni hpe a ja a wa lajin dat ai hku re. Wunpawng sha ni yawng myit hkrum let...
Prat Dep Ai Jinghpaw Wunpawng Mungdan De......
T2
Ta Tut
- Admin
- Number of posts : 30
Age : 30
Location : Singapore
Registration date : 2008-04-25
-


text:
时间:2018-01-12 09:59:30 来源:美丽盈江
Nampu nampan jom yo chyai, gahtong ninghton kunghpan maka hte go-nyen poi jom hkap tau la. Go-nyen poi laman hta, Yinkyang ginwang ni go 2018 ning nampu nampan mungkan gahtong ninghton kunhpan maka buhkom poi lamang ni galo sa wa na hkyem nga ai. Dai ten du jang, Ta-hko hka mayan, Gyuchin gat mare, Munglung ginwang do, Suden ginwang do ni go n bung ai ladat hte Yinkyang ga na bum pa layang a tsom htap lam, myu shagu re amyu kunghpan maka, gahtong ninghton na alak re bu hkom lam ni hpe shadan shaleng dan hkrat wa na rai nga ai. Ndai lang na go-nyen buhkom poi lamang go amyu lo, yu hpa shara lo rai nga ai. Mu lamang hpe lawu de na mailok hta asan sha mu chye la lu nga ai.
NO.1 2018 ning Ta hko hka nampu nampan pu tsom gahtong ninghton kunhpan maka buhkom poi
Aten: 2018 ning shata 2 nhtoi 18 ya shani ko nna shata 2 nhtoi 21 ya shani
Shara: Yinkyang ginwang Hpyin yang gat mare
NO.2 Gyuchin gat mare
2018 ning go-nyen poi Shang e hu hka nong gahtong ninghton bohkom poi hte ningdo 19 lang “Rungsin pui dazik” hkaimu masha lago bolung htong shingjong poi
Aten: 2018 ning shata 2 nhtoi 18 ya shani ko nna shata 2 nhtoi 19 ya shani
NO.3 苏典乡
苏典乡2018年阔时节
时间:2018年2月20日至2月21日
NO.3 Suden gingwang do
Suden ginwang do hkoshi poi
Aten: 2018 ning shata 2 nhtoi 20 ya shani ko nna shata 2 nhtoi 21 ya shani
NO.4 Munglung ginwang do
2018 ning “Yingkyang tsom・Munglung hkye” ngu ai ningdo langai lang nlong pan gahtong ninghton kunghpan maka buhkom kunghpan maka poi
Aten: 2018 ning shata 2 nhtoi 19 ya shani ko nna shata 2 nhtoi 21 ya shani


text:
KIO Ginjaw Komiti Tingnyang Up, KIC Ningbaw Kaba Magam lit hte Wunpawng Mungdan Shanglawt Hpyen Dap Dap Up Daju magam lit ni hpe ap ya ai hpawng hpe January (2) ya jahpawt hkying (9:00)Am aten hta Laiza Muklum Padang Hkrunlam Majan Masing Woi Awn Gawknu kaw galaw la lu sai lam chye lu ai.
Hpawng lamang hta Ningbaw Kaba Usa, Salang Lanyaw Zawng Hra hpe Dap pru hkringsa ahkang lakmat jaw ai lam, Wunpawng Mungdan Shanglawt Hpung Ginjaw Komiti, Wunpawng Mungdan Shanglawt Kongsi hte Magam Dap Ginjaw Rung, Ginwang Ginjaw Komiti, Ginjaw Amyu Shayi ni kaw nna shagrau kumhpa jaw ai lam galaw ai re.
Ningbaw Kaba Usa kaw nna numhtet numra ga shaga ai hpang Ningbaw kaba Du Daju Jum Nban La kaw nna mung mungga shaga nna hpung woi sara ni akyu hpyi shaman ya ai lam galaw ai.
Ningbaw Kaba Usa Salang Lanyaw Zawng Hra gaw Shanglawt Rawt Malan magam bungli hpe (50) ning jan gun hpai lai wa ai hta hkumhkrang hkamja lam nnga wa ai majaw Magam Dap kaw nna pru hkringsa ahkang la ra mat ai re hte Wunpawng Mungdan Shanglawt hpung hpe woi awn sa wa ai hta Ningbaw Kaba Du Daju Jum Nban La gaw (6) lang ngu na Ningbaw Kaba re hpe chye lu ai.
Photo; Simsa Kasa


text:
Ninghkap pat hkum ai masha law wa ai majaw 2011 September kaw nna gan jahkring da ai Mali Hka madim kaba hpe, ya NLD asuya lak htak bai shachyaw lu hkra shakut na nga Miwa mung maigan matut mahkai hkringmang dap, ningtau hkringmang Slg. Lui Zhenmin, March 17 mani tsun ai.
2011 Myen gumsan Thein Sen hku nna Mali Hka madim shachyawm nga ai hpe jahkring kau ai gaw myit n pyaw hpa raitim, myit hkrum ta masat htu da ai gaw ya du hkra asak naw hkrung dingyang re nga, shi tsun ai.
Ndai Mali Hka wanjak masing gaw Miwa hte Myen, maga lahkawng a matu ahkyak ai re lam hpe,
du na bat galaw na Miwa hkringmang daju hte Sinpraw Dingda Asha Dan mungdan 5 ningbaw ni a zuphpawng n hpang shi ai ten, MiwaSlg. Lui Zhenmin gaw shiga dap ni hpe tsun ai re.
“Ya asuya gaw aten n nga sai re majaw asuya ningnan lung wa ai hte rau Mali Hka madim masing hpe bai hpang lu hkra shakut sa wa na” nga shi tsun ai re.
Bai nna Miwa asuya maga NLD hpe Mali Hka madim hte seng nna tsun shaga da ai lam ni mung nga ai lam NLD salang langai tsun ai.
Raitim, NLD a tsun gatsun a hkaw ahkang lu, Dr. Zaw Mying Mawng hku nna gaw mung shawa a myit ra ai hku sha hkan sa na re lam hpe htang shana da sai re.
Ndai Mali Hka madim masing a majaw masing jahkrat da ai Myitkyina a dingdung deng 27, Tang Hpre hte gyup yin mare ni hpe shara htawt sit shangun ai majaw, mung shawa ni jam jau nga ma ai re.
Bai nna, Mali Hka madim masing hpe tsepkawp jahkring kau lu na matu March 14 ‘International River Day’ mungdan gadaga hka shi hka nu nhtoi e ginra buga masha ni hte Jinghpaw mung shawa wuhpung wuhpawng ni, jawm hpyi lajin dat ai re.


text:
YAWNG HTA GRAU CHYOI PRA
1. Yawng hta grau Chyoi Pra, tsawra Nu Maria, na a lata hku chyeju mahkra lu na. Anhte chyoi pra wa lu na, makawp maga bau sin ya. Ning sha ni hpyi ai hpe madat la ya. Nu e, anhte hpe lanu lahku la rit.
2. Ning sha Yesu kaw, anhte ra ai chyeju, Nu hpyi ya na hpe anhte kam hpa nga ai. Agung alau hte hkrum yang, kam sham myit hpe shangang ya, Anhte ma ni hpyi nem ai ga madat. Nu e, anhte hpe lanu lahku la rit.
3. Prat naw kaji yang, Wa Karai hte seng nga, asak kaba tim Shi a kasha grin na, Nu Maria anhte hpe, lam woi madun sharin ya. Anhte ma ni hpyi nem ai ga madat. Nu e, anhte hpe lanu lahku la rit.
No comments:
Subscribe to: Post Comments (Atom)


text:
February (19) Laban,
Jinghpaw Mungdaw Myitkyina Manmaw lam, Dawhpum Yang ninghtawn Pan Sai kaw dai hpawt daw KIA myu tsaw share shagan ni hte myen tai hpyen dap hka-la-ya (142) hte laja lana gap gasat lai wa sai lam shiga na chye lu ai. N dai majan hta myen tai hpyen (14) ram hkrat sum lai wa sai lam hpe mung na chye lu ai.
PAN SAI KAW LAJA LANA GAP
February (19) Laban,
Labels: Jinghpaw Mung Shiga
1 comments:
- hkunman said...
-
Gaja dik sai Gaja dik sai,KIO,KIA, Myutsaw share shagan ni hte Jing Hpaw Wunpawng Myusha yawng a- lahkam sa wa ai lam shagu hta God, WA lam woi ning shawng tai ya nga u-ga,
- February 20, 2012 at 10:06 AM


text:
时间:2017-12-04 17:10:55 来源:德宏团结报
Nga sat nga sa hkamja lam hpe go, mu gaji gajo ko nna galo sa wa ra nga ai. Ana lo malong go mayu na n htuk n gaja ai man ko nna byin wa ai re. Lawu de yong hpe mayu na nga sat nga sa lam na hkamja hpaji amyu 9 tsun yan dan na, yong a hkamja lam hta akyu loili jashon ya lu na matu grai myit mada dat ai hku re.
1. Kyinyinhua pan go gahtet shakop nbung jahkoi ai akyu rong nga ai, Kyinyinhua pan hpe ntsin shadu sho la nna, kop jang lagat jahku hte gayau lu yang jan lau ana tsi shamai la lu nga ai.
2. Sau nau sau ai lu sha rai sha ngut ai htom hpa-hka lu dat jang, madu hkrai hparan la wa ai lasong lasa hpe gasheng hkra ya nna, sau htok shapro kau dat na hpe shadut dat sai.
3. Sandu si hta danbeji lo lo rong nna tan-guchun bai n rong rai, lu sha dat n- gun grai tso nga ai, shing rai lo lo sha yang salum bonu sailam ana htang maja kau lu nga ai.
4. Dinghku bungli amyu myu masop galo jang, lata lahkong ahkun ahkro mazep mazap rai kam dik nga ai, ta hpe namsu hta manit 10 tsing jang shan hpyi makop lu sai.
5. Mati kamu jahkai lo sha yang, kro gata na ana ganu wahpung ni hpe sharai la nna, hkum hkrang ana htang n-gun shatso la lu sai.
6. Gahte ta hta lago salat pru kam la nga ai, shani shagu jum ntsin hte lago tsing yang "Lago salat" n pru mat chye nga ai.
7. Gahtet ta e hka hpung yot ngut ai htom jan bai lam rai yang, shanhpyi gang jahten hkra kau re ana byin pru wa na hpe htang maja lu nga ai.
8. Gahte ta na bunghkum go madi bam ana ganu brat wa rai kam dik nga ai, galoi mung jan ko bunghkum tum sa sho lam kau kau rai yang hkamja na matu akyu rong ai.
9. Manap shat hta mahkri sum, linmung si re hkri ai bo namlo namlap simai hte namsi namso lo lo sha bang la yang, sin hpe lu makop la nga ai.
Sok gale ai Gareng Ma Mun


text:
Waimaw Ginwang KBC Ramma hpa awn rai nga ai Sara Mading Zaidan Bawm Ying hpe Sadung mare kaw dung ai BGF hpyenla ni July (31) ya shani adup zingri na rim woi tawn da ai hpe August (1) ya shani hta bai dat ya sai lam na chye lu ai.
BGF ni kawn htawng hkindit, sinat ni hte adup abyen ai majaw sai madawn ai du hkra hkala sawng nna tsi tsi hkamla ra ai madang re nga nna Sara hte ni nawn ai ni tsun ma ai re.
BGF ni kawn Sadung mare kata hka hkawng ni jasan jaseng ai nga nna mare masha ni a nta n-hpan ni hten hkra wa ai majaw July (31) ya shani Sara Bawm Ying wa tsun ai hpe n-ra sharawng pawt share wa nna adup zingri let rim woi mat ai re hte Sara hpe wa je ai Sadung ginwang na Sara Lagyi Naw Awn hpe mung htawng adup da nna Sara Bawm Ying a madu jan hpe mung bye da ai lam na chye lu ai.
Waimaw ginwang ramma hpa awn hpe rim da ai majaw Waimaw ginwang nawku hpung ni kawn July (31) ya shani sa du ai shaloi Sara hte hkrum zup na matu ahkang njaw ai raitim August (1) ya shani hta bai dat ya ai re hpe na chye lu ai.
Photo; ZD Bawm Ying Mading’s FB


text:
May 22, daina maga de Mye asuya dap gaw Lahta Sam mung Hpawng Seng makau Man Ping kahtawng hpe wan nat ai lam galaw dat sai.Munggu de na lung wa ai dai Myen hpyen hpung gaw Wunpawng Mungdan Shanglawt Hpyendap KIA dapba (6) npu Dapdung (38) hte mare makau hkying 3:30 daram kaw nna laja lana gap hkat wa ai hta shanhte maga sum machyi lam law na masa nga ai majaw mare wan nat ai rai na re nga, Dapba (6) lahta tsang salang langai Jinghpaw Shiga Dap KNG de tsun ai.
Shana de hkying 5:30 daram hta Man Ping kahtawng wan nat hkrum ai rai nna shana de hkying 9 du hkra wan naw hkru ai lam shi matut tsun ai.
Jinghpaw ni san rai nga ai Man Ping kahtawng hta dum nta htinggaw 30 jan nga ai re.
Ni nawn ai Miwa ga jarit de kahtawng masha ni hprawng yen ai raitim jarit mayan Miwa hpyendap ni hkap sin nga ai majaw jarit mayan byin mai ai shara hta gan yen nga ai lam KIA dap ba (6) salang wa matut tsun ai re.
Slg.jan Aung San Suu Kyi gaw jaw prat 21 Panglong zuphpawng hpe du na July shata hta galaw na shakut nga ten, Myen hpyendap maga mung masa jahta na la nga ai KIO/KIA ntsa majaw baw gasat ai lam hpe lai wa sai April shata kaw nna laja lana galaw wa ai re.


text:
Amyusha madang mungmasa bawngban hpawng rai n lu galaw shi ai amyu baw ni a ra sharawng ai myit masin ni hpe asuya hku nna shingdu n tawn na matu hpunau amyu baw pati daphpawm NBF, dai ni May 17 ya hta hpyi lajin dat sai re.
Mungdaw 7 na amyusha pati 24 hte hpaw da ai Nationalities Brotherhood Federation, NBF a Yangon mare e 2-ya hpawng ai kaw ndai zawn hpyi shawn ai lam ndau dat ai re.
‘Amyusha madang mungmasa bawngban zuphpawng n lu galaw shi ai amyu baw ni hpe shanhte a ra sharawng ai htap htuk ai ginra ni hta amyusha zuphpawng galaw na ahkang jaw na matu hpyi shawn ai. Zuphpawng n lu galaw shi ai amyu baw ni a myit masin hpe mung shingdu tawn ai lam n galaw na hpyi shawn ga ai.’
Jinghpaw Mungdaw e Wunpawng Mungdan Shanglawt Hpung, KIO hku nna Myen asuya hte NCA mungdan ting gap hkat jahkring ga sadi lakmat n htu shi ai majaw amyusha madang mungmasa bawngban hpawng hpe tara shang galaw na ahkang n lu shi ai re.
Ya lahkawng ya galaw ai ndai NBF zuphpawng e malawm pati 22 na ningbaw ningla ni sha n ga, amyu baw mungmasa pati ni hte gumhpawn da ai ‘munghpawm simsa lam jahkrup jahkrum ginrun komiti’ UPDJC salang ni mung, dai zuphpawng de sa du shang lawm ai re nga Kachin Democratic Party, KDP ningbaw Duwa Gumgrawng Awng Hkam tsun ai re.
NBF a federal masa hte rudi amyusha ni a mungmasa ahkaw ahkang lam hte seng nna mung May 24, du na bat masum ya shani galaw hpang na, asuya Tsaban 21 Panglong Zuphpawng de tang madun mat wa na re nga, Slg. Awng Hkam tsun ai re.


text:
时间:2018-09-11 16:27:13 来源:德宏团结报
Goi lo e....
Jinghpo laika a gam maka,
Teng pang sha rai sa hka,
Moi na jiwoi ni wa,
Laika n lu ai nga yang,
Han son wa galo ya ang,
1895 ning hta sharin,
Dai ning 123 ning hpring,
Lai wa sai 100 jan ning laman,
Jinghpo laika akyu mahtan,
Wunpong sha ni hpe myi jahkrang,
Chye la ai hpaji lahta tang,
Dai raiWunpong sha ni,
Gabu gara oh lo ningli,
Jinghpo majing tai nna nga,
Lahta tang amyu tai let pra,
Buga go maden lam hta mung,
Jinghpo laika lachyum sung,
Jinghpo laika lang shingja,
Suthpom pati shingwun pa,
Amyu tara mai hkam gaja,
Jinghpo laika ko lang mu nga,
Shingrai Jinghpo laika hku,
Labau maumui mausa pru,
Hti hkum hpa laika shapro ya,
Wunpong laika pru shingja,
Myithkrum shi laika pru,
Hkum hpa shiga nlu,
Gabu oh lo lam tsun n ma,
Ra rong lam tsun saga,
Gabu shalai nna rai kun,
Ra rong lam shi hkrai tun,
Prat lak ndai wa du,
Jinghpo laika teng pang pru,
Jinghpo zuphpong re da nga,
Jinghpo ga ga ai n na,
Zai wa ga mung n ga,
Maru lashi ga mung n pra,
Jinghpo mare lo malo wa,
Jinghpo laika n lang hkra,
Tsayin matsing laika ka,
Jinghpo laika n lang ya,
Shawa masha dung hpong nta,
Jinghpo laika n ka da,
Myithkrum shi laika du yang,
Shingjut mi ko mazing bang,
Wunpong laika bai du wa,
Shara mi ko gahtap da
Hti yu ai lam n nga,
La-hkri shatai let gahtap da,
Ya prat na ramma salang,
Jinghpo laika gadai n lang,
Jinghpo laika ka shingdu dat,
Htunghking labau ahpang hkrat,
Jinghpo laika teng pang sha,
Shara n kau sha lang nga,
Mangshi ni lang nga ma ai,
Hkri satan noku ni ma rai,
Nsen sumla shi laika,
Madu ka madu hti ai masa nga,
Buga na mabyin masa mu mada,
Myit hpungkun do na zon nga,
Dum nga ninglen yong mat wa,
Hkye la ladat mi go sho ra,
Jinghpo hkon brang anhte ni,
Myit yu ra sai n re ni.


text:
时间:2017-11-26 16:20:10 来源:德宏团结报
Ningshung na hkam ngu ai go ningshung naimam ni dan shu ngut ai htom, n hpa n gan hkai nna hkam ton nga ai hpe tsun ai re. Dai yi sun hpe galau nna lam jahkro ton yang, htom shaning hkai hkai yang akyu lo lo rong ai. Galo ladat go lawu de matsun ai ko hkan na:
Ladat langai
Mayu e go shata 11 pro do de, si de hte shata 12 pro de yi sun hkauna hpe galau nna jan ko lam ton yang grau gaja ai. Galo ladat go: Wa hkyi, nga walong na nga hkyi re ni shong yi sun ko ra chyam hkra dat bang nna, yi bai galau gale kau u, raitim nau sung hkra n mai galau ai. Sadi ra ai lam go galau ton sai yi sun ni hta ahka n mai hkra ai, grau nna go hka n mai dat bang ai, hka shalen shapro kau na hka hkong htu nna hka hpe atsai sha shalen shapro kau yang she, jan lam ai akyu rong ai.
Lahkong go gaja ai lam
1. Ga sau shajat la, ningtuk rong ai rai marai ni shapro kau ya, aga gata na hka, nsa, namhpun re rap ra lam jahtap jahtuk ya lu rai nga ai. Ningshung lamu ga hta aten na na hka ing rong nna, aga ni aten na na nbung nsa n hkrang tsom, aga gata na ningtuk rong ai hpri, danwu, luhuahkyin(硫化 氢), gya wan(甲烷) re nlu shapro kau nna, lamu ga ko rong to nga ai nhprang rai ni n lu shapro kau rai, yangfun (养份) n lo, hkai nmai tu gaba wa na lam hta wahkye hkra ya ai. Ningshung lado hta yi sun hkauna hpe jan ko lam yang, aga ginro, nsa pru na ahku lo nna, aga hte nbung nsa ni shada hkrum lu nna, lamu ga ni lu yanghua (氧化) nga ai. Dai hte rau, lamu ga hte ga gata na ahka, nsa, namhpun re ni lu awai la nna, hkai nmai tu gaba wa na lam shatsong shatso dat lu ai.
2. Shingtai shingko sat shamyit, aga n-gun jat la. Ningshung lado na yi sun hkauna hta, naimam npot hkan ningshung lagyim lai ai shingtai adi hte shangda sai shingtai shingko ni rong gajang nga ai. Yi sun hkauna dai ni hpe galau gale kau nna lam kau jang go, shingtai adi dai ni si mat lu ai.
3. Atsing anam ni tsan shot seng kau na. Ningshung yi sun hkauna na nam atsing ni hpe galau chye gabai kau nna, jan gata ko lam jahkro kau jang go, bai tu wa na atsam n rong mat ai. Dai hta n-ga, aga gata e galau ga-up bang kau jang nsa gadon nna, aloi sha n lu tu pru wa sai.


text:
2 Lang na Zew Zealand J.W Hkristain Nawku Hpung ni a Chyum sharin hpawng hte galung christmas
Madi shadaw shagrin la ra sai
Raitim karai kasang a chyeju hte sha anhte grin nga lu ga ai hta sha n-ga Mungkan hta mying pru dan dawng wa lu ga ai. dai ni hpyen wa gaw anhte amyu sha ni hpe hpyen masa ,mung masa ,sut masa ,katsi majan masing ni hpe tau hkrau hkyen lajang tawn let gasat nga ai ten re. Dai ni hpyen wa a mahkam hpe dang kau lu na lam gaw anhte myu sha ni a gahkyin gumdin lam rai nga ai. Jinghpaw ga malai hta marai masum myit hkrum yang panglai nawng pyi dang htawk ai . Anhte ra ai hpe hpyen wa kaw na hpyi la ai hku nre sha anhte a atsuya hpe anhte nan madi shadaw shagrin la ra ai , hpyen wa gaw anhte ra ai mahtai jaw na lam nmu ai.
Dai majaw KIO gaw anhte myu sha ni a asuya re hpe anhte w.p myu sha ni yawng madi shadaw sha grin la ra sai, KIO kaw na ga law ai magam bung li ma hkra hpe madi shadaw shang lawm ra ai, KIO mung Mung masha ni kamhpa ging ai asuya sari sadang hte hpring tsup ai asuya tai wa ra ai, kadai mi jaw jaw n-jaw jaw ahkyak nre mungdan asuya langai hku na galaw ra ai bung li ni, magam dap ni hpe hapw jat sa mat wa ra sai. Anhte a asuya hpe anhte ahkun hkanse mung jaw bang chye ra ai. Myen kaw na gaw anhte ra ai mahtai hpe hpyi na prat tup la na nre.
Dai majaw dai ni anhte a ra sharawng ai shadip jahpang ahkaw ahkng hpe Wungpawng myu sha ni yawng karai kasang
a mying ning sang hta myit hkrum gahkin gum ding let Wunpawng Mungdan asuya hpe madi shadaw shagrin lamat wa saga law.
A rawng la sha grau dat ga ai
Majan tsinyam 2 Ning hpring chyeju shakawn hpawng galaw
53 Lang na Rawt Malan Masat Nhtoi
Nawku ganawn mazum hpawng galaw
Shawng na Lang Na NZ J.W Hkristan Chyum Laika Sharin Hpawng hte Hkrismat
NZ du J.W Hkristan hpung masha ni a shawng na lang na chyum sharin hpawng hte hkrismat hpe 22-26 .12.2012 du hkra Foxton Bible camp hta awngdang ai hte galaw la lu sai.
Ndai sharin hpawng hta Rev. Dr Maran JaGun kawn makam masham hte htung hking ngu ai ga baw hte sharin ya sai, matut na Australia na du sa ai hpajidu usa sara kaba Kareng Naw Tawng kawn mung makam masham amyu sha hte laili laika ngu ai ga baw hte sharin ya sai.Hkrisatu a sape majing tai na matu marai 4 mung myit malai hkalup hkam la sai. Ndai sharin hpawng hta Australia na j.w myu sha nkau ni mung sadu shang lawm wa sai hte sadu sharin hkam la ai masha yawng 98 tup re lam chye lu ai.
NZ du W.P sha ni a tsaw ra myit
NZ du J.W sha ni hta na shawng nnan janmau gup
New Zealand Mungdan Auckalnd Muk Lung hta shanu nga ai Shayi Sumlut Htoi Ja gaw 19.9.2012 ya sha ni Bachelor of Nursing janmau hpe ningtawn ai hte gup lalu sai lam chye lu ai. Shi gaw NZ du Jinghpaw Wunpawng myu sha ni hta na No 1 shawng janmau gup ai shayi sha mung re.Ya na zawn hpaji jan mau hpe ningtawn ai hte hkam la lu ai sha yi sha hpe mung arawng la hkung ga sha grau dat ga ai law.


text:
时间:2018-08-10 11:13:38 来源:景颇人
Sakhkungga e pru ai n-gu hte shadu ai shat sha yu ai ni go, ta ganu sharot ai hkrai rai ma ai. Dai go hkaimu logadat hpaji mu htam masha ni tsam pu tsap pa hte shakut hkrat wa ai majo shabyin lu ai rai nga ai, Tung Pau Ju go Sakhkung ga na masha yong mayong e chye ai mam dinglik laksan ninghkring rai nga ai, shi go “Deyu”mam kya nli myu 15 lata shalat ton nu ai, shing rai nna, Sakhkung ga na mam kya sha yang mu nna mam n rot ai manghkang lu hparan kau sai.
吃过德宏出产的大米,大家都会竖起大拇指.而在这背后都是农业科技工作者默默无闻的努力和付出,董保柱就是德宏家喻户晓的稻作研究专家,他成功选育了15个“德优”系列软米品种,解决了德宏软米好吃不高产的问题.本周第二视角记者来到了董保柱田间实验室进行了探访.
Azin ayang tsun yan dan ai hpe hpo yu ga 点击视频观看详细报道
Sara Tung a hkauna pa chyam dinglik gok go Sakhkung mungdo hkaimu dap na mam hkai ginsum gata makau na gachyi lo ai nta gata ko rai nga ai, nhku de shang wa yu yang, sara Tung go sha no hton la ai nngot bat sha wai wai nga ai mam kya shat hte anhte hpe hkap hkungga jo nga ai.
董老师的田间实验室就在德宏州农科所的水稻大棚旁一个不起眼的平房里,进到屋子里,董老师用刚煮好的八锅香喷喷的米饭来迎接我们.
Galang ta n hkring ai di 8 ko na n-gu kya shat sha chyam yu nna, gara di na mahtang grau mu ai tsun shapro na re majo, laksan ninghkring wa a man e, anhte myit hta nungnang nga saga ai. Yong go manam pyo ai shat hkrai rai nga ai, ganing re shatang hku nna shadon yu na rai? Dai grai manam pyo nna sha yang grai kya ai shat n-gup mi sha dat yang, n-gup gat ko dui wa ai hte manam pyo bat mung n-gup ting hpring rong mat jang, lawan wan rai n-gup mi bai sha dat sai. Sara Tung wa go mani sum rai anhte grau sha sharong ai lam ka matsing da sai, shi anhte hpe tsun dan ai, ndai go shi aten 10 jan ning tup lata shalat ai 2-32 n-gu nsi galu rai nga ai.
一口气吃八锅米饭,评出哪一锅最好吃,还在稻作专家面前,我们难免忐忑.都是喷香软糯的大米,该用什么标准去评判呢?可当一口软糯喷香,后味甘甜的大米在口中香气四溢的时候,忍不住再来一口.董老师笑盈盈的记录下我们的选择,告诉我们,这就是他花了十多年心血选育的2-32长粒.
Sara Tung Pau Ju go mungdan 5.1 bungli galo arong dazik, mungdan logadat hpaji bungli galo masha mying lu ai wa rai nga ai hte rau, Sakhkung ga hta masha ni yong e chye ai mam nli dinglik ai laksan ninghkring Tung Pau Ju sara rai nga ai, arong kumhpa mana maka lu la yu sai Tung Pau Ju go aten 37 ning laman hta nli gaja, ana htang n-gun ja ai mam nli ningnan myu 21 lata shalat lai wa yu nu ai, shing rai nna Sakhkung ga na nli gaja mam shalat hkrat wa mu hpe ndut ndang rai galo hkrat wa nga nu ai.
董保柱老师是全国五一劳动奖章获得者,全国优秀科技工作者称号获得者,是德宏家喻户晓的稻作研究专家董保柱老师,获奖无数的他用了37年的时间选育了21个优质高产,抗病强的优质稻新品种,翻开了德宏优质稻育种事业的新篇章.
Hkrak tsun ga nga jang, sara Tung wa lata shalat ai Deyu mam nli ni go n-gu hkrak hkai yang mam pru lo, ana htang n-gun ja, hkaimu shingtai sat tsi song song n lang ra, hkun hkro na hpe n hkrit hka hprui na hpe n hkrit, namhpun n shang, tsi n shang, hka sharam, aga n shang re gaja lam myu 4 nga nga ai, shing rai nna Myen mung de na hkaimu masha ni grai sharong ya nga ai, 2002 ning ko nna rai wa yang aten 17 ning laman hta hkai sha mat wa ai lamu ga man go mu mun 4551.83 du sai hte maren, Miwa mung ni Myen mung ko hkai ai lo dik ai mam nli gaja rai nga ai. Deyu nambat 8, Deyu nambat 16, Deyu nambat 12 re shat kya mam nli gaja go, Myen mung mungdan nli jep shagrin ai ko lai kau sai rai nna, Sakhung mungdo ni chyam dinglik ai nsi hpe Myen mung mungdan ko nna shagrin ya ai hkrum sai.
事实上,董老师选育的德优系列的由于米质好,产量高,抗病虫性能好,化肥,农药施用量少,耐旱耐涝能力强,省肥,省药,省水,省工“四省”性状明显,深受缅甸农民喜爱,自2002年以来17年累计种植面积达4551.83万亩,成为中国在缅甸种植面积最大的优质稻品种.德优8号,德优16号,德优12号等3个优质软米品种,正式通过了缅甸国家品种审定,标志着德宏州独立自主研发成功的科研成果首次获得了缅甸国家的认可.
Moi shong de ahku hku ai prat hta go, hkaimu magam chyam dinglik ai masha ni go mam song song pru na hpe chyam dinglik bandung shatai nga ai, ya rai jang, mu ai n-gu lata shalat shapro dat na she sara Tung a myit mang nan rai nga u ai.
过去生活拮据的年代,追求高产农业农业科研工作者的头号目标,现在,选育出好吃的米才是董老师的梦想.
(Gale ai Maji Htu Lung)
来源:德宏第二视角


text:
时间:2018-07-05 17:26:15 来源:德宏团结报
1.Sanseng ai hpajet hpe myi-man myit jarung ko hpunlum lum na re hte tsing ton nhtom, ten loi hkring re hte la shapro nna hka shup kau rai htat htat di hkumba nna, machyi masha ni a myi, ladi shing nrai bo, du re hkan mara ya yang, machyi ai jasim ya lu ai.
2. Sabyi si tsa haushin 25 hpe ndi ko shadu nna, tsa bat hkoi mat ai hpang, udi hkum mi bo gayau bang ai htom, tsaba zun mi bai hkan bang nna loi shadu u, sha na shaloi hka hpunlum hte gayau nna sha u, sha ngut ai htom nba lum lum hpun nna yup la yang, hpang shani go ladi pyik, nyepsan pru, jahkro machyi re machyi kumla ni mai mat lu sai, galang lang chyahtam galang mi sha jang hkrak mai lu ai.
3. Mago si hkum mi, shanam gatsing hke 25, dai hpe ahpa sha mot nhtom, hka wan mi hte shadu nna, galang ta ma-hkra lu kau yang awo wo ai mai lu ai.
4. Gaubong hpro hke 100, shanam gatsing pa 3, shadu shing nrai hpunlum hte tsing lu u. Dai nrai gaubong hpro hke 20, shanam pa 5, jumdui zun mi, hpalap loi mi, hka wan mi hte shadu lu yang mai ai.
5. Ga lasi kop 20, gaubong gaba npot lom ai hkinlang 3, hka hte gashin shatsom kau nna, ndi ko hka bang nna prut ai htom, wan gaji kau nna manit 15 daram bai shadu nna, gahtet nga ai shaloi alawan lu dat nhtom, htinggrum hpui rai yup nga u, dai shaloi salat loi pru na ra ai. La-ma kro matan, madon mayu re machyi kumla rong jang, shaman pa 4 bang jat u, bai mayu machyi, jahkru re lom jang mago si bang jat u.
6. Sheshang chyihtunggau (麝香止痛膏) shing nrai sheshang chyuifung gau (麝香追风膏) hte a wo amyu myu mai tsi ai. Dai tsi hpe lago lahpan lahkong maga de shakap ton u, lani mi galang, shakap ton ai htom lago hpe manit 2-3 daram dip manat u, mayu na awo go 1-3 ya daram shakap jang mai lu ai.
7. Masha nkau kau go awo wo yang tsi nkam sha nga ai, dai hpe tsa hte mai malai ai. Machyi masha ni a nrut nra lamyi laman hta, ga shadon na npot lawu, adu lahkong maga, gahpa npu, ta lahpum gata lahkong maga, lago lahpan re hkan, tsa ko tsing la ai sha-bu sumpan hte 30-40 daram bat nna gatsut arut ai htom, nba lum lum hpun nna yup la jang mai sai. Ladat ndai grau nna go ma hkum rai nga ai nu num ni ko akyu rong nga ai.


text:
April 19, mani byin ai nbung laru a majaw hten za mat ai Waimaw ginwang, Maga Yang hpyen yen dabang ginsum nta ni bai gawgap na matu garum ntum ra nga ai lam chye lu ai.
Hten mat ai nta ginsum ni hpe bai gaw gap la na matu ‘International Red Cross’ IRC hta lai laga kadai hpe n chye matut ai lam Miwa ga jarit masat shadaw 8, Maga Yang hpyen yen dabang up Slg. Lasang Brang Seng gaw ya na zawn tsun ai.
“Ndai ten garum lu yang grai hkrak na re. Dai ni mung anhte kaw na ni gaw bai mai gram ai ni hpe gram lajang nga ai. Anhte dabang lit hkam komiti ni mung IRC hta lai laga kadai hte mung n chye matut ai majaw grai yak nga ga ai.”
Ya ten, Maga Yang dabang hta daw apa mat ai nta yawng 263 na hpyen yen ni gaw camp kata laika sharin jawng 2 hte ma shalet ginsup nta ni hta yup shingbyi nga ai lam chye lu ai.
Dai ning tsang 8 du hkra lung na jawng ma yawng 700 jan nga ai majaw daw hten mat ai laika sharin jawng malai, nta n’nan lawan shachyaw ra na lam dai dabang up wa tsun ai re.
Bat Lahkawng Ya laru a majaw, Maga Yang dabang e hten za ai lam law dik rai nna, laga Zai Awng, Pajau hte Dabu Bum hpyen yen dabang ni hta mung hten za ai lam nga ai hpe chye lu ai.
Dai re majaw Hkatawlik Kayuna garum ntum hpung gaw hpawt ni hpawt din hkan nbung laru majaw hten mat ai nta ginsum ni hpe sa du gawan yu na re lam matut chye lu ai.
Jinghpaw Mungdaw kata asuya hte Wunpawng Mungdan Shanglawt Hpung KIO majan kalang bai byin wa ai majaw, mung shawa sen mi jan hpyen hprawng nga ai gaw du na June shata hta 5 ning hpring sana re.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Sasana sa galaw ai Italian Jau langai Nigeria Mungdan hta rim zing da hkrum nga ai shiga
Sasana sa galaw nga ai Italian Jau Pierluigi Maccalli, Nigeria Mungdan Burkina Faso jarit Makau hta Jihadists ngu ai Islamist hpyen hpung ni a rim zing mat wa ai hkrum nga ai majaw Italty Mungdan maigan hkring mang rung kaw nna mabyin hpe sawk sagawn ai lam galaw nga ai re, nga ai.
Ndai gaw dai ni laman sinna Africa Mungdan hta Europa shan hpraw masha lahkawg ngu na zim zing hkrum ai lam rai nga ai, nga nna mung Nigeria Mungdan asuya kaw nna tsun dat nga ma ai. Sept 18 nhtoi hte ka da ai shiga hta ndai Jau gara shani rim zing hkrum ai ngu ai nhtoi hpe gaw nshalawm da nga ai.
Ya rim zing hkrum nga ai, asak 57 ning rai sai Jau Maccalli gaw SMA ngu ai Societ of African Mission Jau uhpung kaw nna Jau rai nga ai zawn, ya shi rim hkrum ai Nigeria Mungdan, Niamey saradaw ginwang, Bomoanga ngu ai Jau ginwang de garai ndu wa shi yang, Africa Mungdan langai rai nga ai, Ivory Coast Mungdan hta mung shaning law law sasana sa galaw lai wa yu sai Italian amyu sha Jau rai nga ai.
Jau hpe zim zing mat wa ai hpe mu dat ni tsun ai hta, “Jau hpe rim mat wa ai shaloi ma ma langai mung lawm ai, ndai buga shara ni gaw Mali hte Burkina Faso Mungdan jarit mayan rai nga ai hte Jihadist ngu ai Islamist hpyen hpung ni shamu shamawt nga ai shara ni rai nga ai, al Qaeda hte Islamist State uhpung ni hte matut mahkri shawn ai hpyen hpung ni shamu shamawt nga ai ginra mung rai nga ai” re nga ai.
Jau Maccalli sasama sa galaw ai Bomoaga ngu ai Jau ginwang gaw, hkawm sa hkawm wa matut mahkai yak ai shara, hkamja lam, hpaji lam ni hte seng nna ningra ai lam law law nga ai shara bugu rai nga ai majaw, sasana myit hpring tut hte sasana sagalaw ai lam rai nga ai.
Jau a dum nta masha ni kaw nna mung shanhte a tsawra aid um nta masha rai nga ai Jau Maccali hpa hkala nlka nhkrum ai sha bai lawt wa lu na hpe myit mada let akyu hpyi nga ma ai zawn, Italy Mungdan maigan hkring mang rung law nna mung Jau a dum nta masha ni hte matut mahkai lam ni galaw let mabyin hpe sawk sagawn ai lam ni galaw nga ma ai, nga nna Vatican shiga dap kaw nna shana dat nga ma ai.
Source : Vatican News
Translated by : Fr.Bernard Dashi Tang


text:
时间:2018-01-12 09:08:03 来源:德宏团结报
Ndai go gagat shingjong hpang ai rai nga ai.
2017 ning shata 12 nhtoi 31 ya jahpot hkying 9 hta, dumba nsen ngoi garin wa ai hte rau, mungdan 19 hte shara shagu na du sa wa ai gagat shingjong poi sa lom ai masha marai 7508 go hka hpunlam zon 2017 ning Miwa mung Myen mung Shuili 一Muje mungkan ma-la-sung gagat shingjong poi hta sa lom masai.
Gagat shingjong poi hta sa lom ai Miwa mung maga na woion ningbo ni go: Sakhkung mungdo pati rapdo mu madu, Shuili hpaga yumga chyam shara muhtam rapdo mu madu, gon hkang rapdo mu madu Wang Gyin Hkyang, Sakhkung mungdo pati rapdo mu madu tau, mungdo up Wui Gang, Sakhkung mungdo mungchying sha gasa zuphpong gaba dinggrin salang rapdo zuphpong mu madu Hpan Yau Hpin, Sakhkung mungdo pati rapdo dinggrin salang, Shuili hpaga yumga chyam shara muhtam rapdo mu madu tau, Shuili myu pati rapdo mu madu Ma Yin Fung, Sakhkung mungdo pati rapdo dinggrin salang, mungdo pati rapdo shana shabra rung rung up, mungdo pati rapdo chyare ningbo Hu Shin re ni hte Huata gyi-yin lauban gaba Wang Gyen re ni rai nga ai.
Myen mung asuya hpong shingra muhtam gon rung up Myau Htung sara usa, Myen mung hkumhkrang shalan shakyang gon rung rung up Wu Myau Nai, Myen mung Hkunmin dap jung dat gasa Wu Gyin Bo, Myen mung hkumhkrang shalan shakyang gon dap dap up tau Wu Myau Dan Htai re woion ningbo ni gagat shingjong hpang poi hta sa lom ma ai.
Wui Gang go gagat shingjong hpang poi hta Miwa mung na woion ningbo malai tai nna mungga hko tsun u ai.
Myau Htung sara usa go Myen mung na woion ningbo malai tai nna gagat shingjong hpang poi hta mungga hko tsun u ai.
Gagat shingjong poi lom ai ni go yong grai gagat shaja masai hte maren, 2017 ning Miwa mung Myen mung Shuili一Muje mungkan ma-la-sung gagat shingjong poi hta kumhpa lu la ai ni go: Miwa mung masha Chyu Bo go la maga de na nambat 1 shingjong kumhpa lu la sai, Hkinniya mung na PAULINE·CHEPCHUMBA go num maga de na nambat 1 shingjong kumhpa lu la sai, Myen mung na Mau Gyin Bo go Myen mung do gagat shingjong ai hta na nambat 1 la maga de na kumhpa lu la sai, Myen mung na Ma Yi Ma Hkyu go Myen mung do gagat shingjong ai hta na nambat 1 num maga de na kumhpa lu la sai.


text:
2008 'Jinghpaw Share Shagan'
December 22, 2008
Shadang Zau Shawng
AKSU ningbaw Zau Shawng gaw 2008 ning laman hpyen asuya hpe Jinghpaw mung kata ninghkap ndau laika shabra ai shamu shamawt ai hta woi jasat ai wa re. Ningre ninghkap ndau laika shakap shamu shamawt ai lam hpe grau nna Jinghpaw Mung kata ahkyak mare kaba ni rai nga ai Myitkyina, Waingmaw, Manmaw, Shwegu, Namti, Mogaung hte Chihpwi (Chibwe) mare ni hta rai nga ai.
Dai hta n ga, Shi gaw Jinghpaw Mung a 60 ning hpring Mungdaw Masat Nhtoi poi kaba, daining 2008, January 10 ya shani mung hpyen asuya ka da ai mungdan a gawda ai tara hpe ninghkap ai hku nna ninghkap laika pa tsa lam hpe mung mungshawa lata du du garan wa sai. Ningre ninghkap ai campaign magam hpe Shi gaw grai hpaji rawng ai lai ladat hte dakkasu jawngma ni hte arau jawm woi galaw lai wa sai.
Jawngma ni a ninghkap campaign hta Myen Hpyen Asuya hpe lajin ai lam ni gaw;1. Masum Brum Mungmasa Bawngban ladat--- hpyen asuya, democracy wuhpung ni hte amyu kaji ningbaw ningla ni lapran, hkyak hkyak mungmasa bawngban hparan na lam,
2. Mungmasa bawng masha ni hpe tsepkawp dat dat ya na lam,
3. Jak mawdaw wan sau manu hte lusha manu hpe shagrit kau ya na lam,
4. Maja lamu ga zing la kau ya ai lam hte Uring Sau Hpun ni hpe Jinghpaw Mung e hkai ai lam hpe jahkring kau ya na lam,
5. Mali-Nmai Zup e galaw ai, Mali Hka (Irrawaddy) madim kaba galaw ai masing hpe jahkring kau ya na lam,
6. Jinghpaw mung kata kani hte nanghpam shagrawt shatsai kau ya na lam, hte
7. Jinghpaw ni n’tsa shinggyim ahkaw ahkang tawt lai ai amu mahkra hpe jahkring kau ya na lam ni rai nga ai.
Jawngma ni a laika ndau campaign hta Jinghpaw mung na mungchying shawa hpe n-gun jaw ai lam ni gaw;1. Hpyen asuya woi galaw ai Mungbawng Zuphpawng (National Convention) hte dai kaw na ka jahkrat da ai gawda ai tara ningnan hpe ninghkap na lam,
2. May shata 10, 2008 na galaw ai ka jahkrat da sai mungdan a gaw da ai tara nhprang hpe shawa ra masat hpawng kaba hta ra masai n jaw na lam, hte
3. Amyusha ni a asak sai lam langai rai nga ai Mali-Nmai Zup na Mali Hka madim amu masing hpe ninghkap na lam ni rai nga ai.
Duwa Galau Bawm Lang
Duwa Bawm Lang gaw 2008 ning a mungmasa share shagrau rai nga ai. Shi gaw Jinghpaw mung hta madu uphkang masa hte munghpawm mungdan byin tai lu na apnawng let ja ja shakut shaja ai lam rai nga ai. Dai majaw anhte Shi hpe grai arawng la ai hte 2008 ning a share magrau grang ngu shagrau masat dat ai rai.
Duwa Bawm Lang gaw Wunpawng Mungbawng Rapdaw (Kachin State National Congress for Democracy, KNCD) a ningbaw rai nga ai. Shi gaw 1990 ningna mungdan a tara shang democracy ra lata poi e Chihpwi mare a gawng malai ra lata dang ai amat langai mung, rai nga ai.
KNCD a ningbaw langai rai nga ai hte maren, May 10,2008 na Myen hpyen asuya maga shanang ka jahkrat da ai mungdan a gaw da ai tara nhprang hpe Shawa myit ra masat hpawng (referendum) hta Shi n ra ai lam hpe ‘asan sha’ madun dan wa sai. Dai hpyen asuya madung tawn kada ai gaw da ai tara hpe Shi nan nan bai mungshawa ni hte campaign galaw let ninghkap wa sai. Jinghpaw Mung mare daju Shawa Myitra Shadan Hpawng shani Shi Myitkyian, Shatapru na me gawk de sa nna, n ra masat "NO" hpe hpyen ahkaw ahkang lu ai ni adan aleng yu nga ai myi n pu na nan gwi gwi woi bang sai.
Ya aten e mung, Duwa Bawm Lang gaw Shi a pati gaw 2010 na mungdan ra lara poi hta n shang shingjawng lawm ai ngu asan sha ninghkap ai lam ndau nga ai. Hpa rai nga yang, hpyen asuya a gaw da ai mungdan a ningpawt ninghpang tara kanu ni gaw Munghpawm Mungdan langai rai wa na hpe hkamdahka lam n jaw lu ai majaw re.
Duwa Bawm Lang gaw United Nationalities Alliance (UNA) ngu ai, Myen mung kata na kaga amyu kaji ningbaw ningla ni hte mung aten shagu Myen mung munghpawm mungdan langai the amyu kaji ni a madu uphkang ahkaw ahkang lam hte seng nna, bawngbang nga ai ningbaw ningla langai rai nga ai.